Azwan Ali Mohon Maaf Hambur Kata-Kata Kesat Pada Kucing

Nampaknya Azwan Ali atau lebih dikenali dengan gelaran Diva AA seakan tidak pernah lekang daripada kontroversi panas. Bukan sahaja manusia yang menjadi mangsa ‘mulut laser’ pengacara sensasi itu malah, haiwan juga tidak terlepas daripada tempiasnya.

Baru-baru ini, Diva AA dikecam teruk oleh netizen kerana bertindak kasar dengan kucing belaannya. Difahamkan, Azwan ada memuat naik satu video berunsur nasihat berkaitan PKPB kepada kucing-kucingnya.

Bagaimanapun, tindakan Azwan mengeluarkan kata-kata kesat kepada kucing peliharaannya nyata menimbulkan rasa tidak senang ramai netizen dan di kalangan pencinta haiwan hingga ada pihak yang membuat aduan.

Malah, perkara itu mendapat perhatian daripada pencinta kucing dan Persatuan Haiwan Malaysia yang mengeluarkan kenyataan menerusi laman media sosial mereka menyelar perbuatan selebriti tersebut.

Menurut kenyataan di Facebook, perbuatan mengeluarkan kata-kata kesat dengan suara yang kuat seperti seperti menjerkah boleh menyebabkan tekanan selain menakutkan haiwan peliharaan tersebut.

Selepas dikecam teruk, Azwan Ali kemudian tampil membuat permohonan maaf di atas tindakannya itu. Jelasnya lagi, tindakannya itu hanya gurauan semata-mata dan telah pun memadam video berkenaan.

MAAF TERBUKA YA KHAS NYA TO PERSATUAN HAIWAN MALAYSIA DIVA AA TAKDE NIAT BERGURAU JER OPPP KOZZZ I LOVE ALL MY CATS ?????????? ???????

A post shared by  DIVA AA OFFICIAL (@divaazwanaliofficial) on May 3, 2020 at 2:46pm PDT

Difahamkan Azwan memelihara beberapa ekor kucing dari baka import di kediamannya yang diberi nama Rosmah, Che Ta, Aaron dan Ziana Zain. Apa pun diharap selepas ini Azwan akan belajar dari kesilapannya itu.


Suami Minta Lufya Omar Perbaiki Diri Di Bulan Ramadan

Nampaknya, kemelut rumah tangga Lufya Omar masih tiada kesudahan lagi apabila pelakon itu meluahkan rasa kesal apabila suaminya, Dr Che Muhammad Hafiz Che Baharum sudah hampir setahun tidak menjenguk anak, Laana Haura.

Tidak hanya berdiam diri, Dr Che Hafiz tampil mempertahankan dirinya mengenai dakwaan berkenaan. Menurutnya, Lufya boleh sahaja menghubunginya atau selesaikan masalah mereka dengan saluran yang betul tanpa perlu menghebahkan kepada umum.

Katanya lagi, dakwaan isterinya itu boleh menimbulkan pandangan buruk terhadap dirinya. Akui terkejut dengan kenyataan Lufya itu, Dr Che Hafiz bagaimanapun enggan mengulas mengenai dakwaan tersebut kerana ianya isu perbadi untuk dikongsikan.

“Saya terkejut juga bila baca kenyataannya itu. Sepatutnya dia boleh saja hubungi saya untuk selesaikan masalah antara kami. Dia boleh gunakan saluran yang betul untuk selesaikan perkara itu tapi kenapa perlu begini?

“Sebenarnya saya tak nak ulas lebih lanjut perkara ini sebab ia melibatkan kehidupan peribadi yang tidak perlu orang luar masuk campur,” katanya kepada mStar Online.

Dalam pada itu, Dr Che Hafiz turut meminta agar Lufya memperbanyakkan amalan dan muhasabah diri dalam bulan Ramadan ini dan bukannya sibuk menyebarkan cerita tidak benar mengenainya.

“Cukuplah-cukuplah keluarkan kenyataan tidak benar, orang mungkin sudah muak dan letih dengan isu ini. Lagipun kita dalam bulan Ramadan sepatutnya kena perbaiki diri dan perbanyakkan amal ibadah,” katanya.


Zarina Anjoulie Sindir Ogy Ahmad Daud Isu Hutang Teater

Sejak beberapa hari lalu hangat diperkatakan isu mengenai Ogy Ahmad Daud yang dikatakan melarikan diri daripada membayar kru dan pelakon yang terlibat dengan pementasan teater Korupsi Dewan Senandung.

Malah, lebih mengejutkan apabila Ogy didakwa telah menyekat beberapa pelakon yang menjadi terlibat dalam pelaksanaan projek tersebut di Instagram. Malah, ada yang mengatakan, jika tidak lari daripada masalah tersebut mengapa perlu menyekat mereka.

Difahamkan, antara pelakon yang dikatakan telah disekat oleh Ogy ialah Khir Rahman, Man Raja Lawak, Mark Adam, Syura, Vicha dan ramai lagi pelakon lain. Perkara itu mendapat perhatian Zarina Anjoulie yang mengulas lanjut mengenai tindakan Ogy itu.

Aku @yasvgers n netizen sentiasa Di belakang abg man @manrajalawak benda ni buat aku musykil la wey haritu nk saman aku ada pulak duit kan ???? Dan2 skrang takde duit sampai block semua org

A post shared by  Zarina Anjoulie (@anjoulielavocah1) on May 2, 2020 at 5:03pm PDT

Seolah menyindir pelakon veteran tersebut, Anju mempersoalkan sebelum ini Ogy beria beria menyamannya sedangkan tiada duit untuk membayar produksi yang terlibat oleh dengan teater berkenaan.

Malah, Anju sempat memerli pelakon Azrul yang didakwa mengutuk tentang dirinya di Telegram bulan lalu kerana turut ‘tertipu’ oleh pelakon wanita itu.

Aku gelak tak habis padan muka padan muka padan muka ?

A post shared by  Zarina Anjoulie (@anjoulielavocah1) on May 2, 2020 at 10:35pm PDT

Perkongsian Anju itu mendapat pelbagai reaksi daripada netizen yang turut menyelar tindakan Ogy kerana menipu rakan-rakan artis yang sudah berpenat lelah tulang bagi menjayakan pementasan teaternya itu.

Tidak kurang juga, ada netizen mengatakan itu adalah kifarah buat pelakon veteran tersebut diatas apa yang terjadi sebelum ini.


Alicia Amin Dakwa Vivy Yusof Guna Anak Yatim Tutup Kesalahan?

Minggu lalu hangat diperkatakan apabila jenama tudung popular dUCk Scarves oleh usahawan terkenal Vivy Yusof didakwa telah menciplak idea photoshoot tudung seorang personaliti TV & model, Sleepyllama.

Bagaimanapun, Vivy dakwaan tersebut dan menegaskan bahawa rekaan tudungnya adalah rekaan asli. Malah, Vivy turut terkilan apabila koleksi yang dilancarkan untuk membantu anak-anak yatim itu diperkotak-katikkan sedemikian rupa.

Selepas menyeru model-model yang lain untuk memboikot serta tidak menerima sebarang tawaran daripada Vivy Yusof, nampaknya Alicia Amin kurang senang dengan penjelasan oleh usahawan itu.

Model itu meluahkan rasa kesal dengan kenyataan Vivy yang seolah-olah menutup kesalahannya dengan mengatakan bahawa koleksi itu untuk membantu anak-anak yatim, sedangkan Vivy sepatutnya memohon maaf di atas kesalahannya itu.

Alicia turut memuat naik status sindiran mengatakan dia akan menjual dadah selepas ini dan sumbangkan wang tersebut kepada anak yatim kerana tidak menjadi masalah untuk dapatkan wang dengan cara apa pun untuk membantu.

Terdahulu, personaliti TV & model, Sleepyllama atau nama sebenarnya Nia Atasha meluahkan ras kesal terhadap tindakan Vivy yang meniru idea yang pernah dikeluarkan olehnya bersama sebuah jenama tempatan pada 2018.


Noorkhiriah Sedih Tak Dapat Balik Kampung Bersih Kubur Bapa

Meskipun kerjaan Perintah Kawalan Pergerakan dilonggarkan, namun orang ramai masih tidak dibenarkan untuk pulang ke kampung halaman. Berikutan itu, Noorkhiriah meluahkan rasa sedih kerana sudah lama tidak menziarahi pusara arwah bapanya.

Menurut Noorkhiriah, dia tidak dapat melawat pusara bapanya sejak PKP dilaksanakan Malah, dia juga sudah sebulan tidak dapat berjumpa dengan ibunya yang berada di kampung.

“Serius akak sedih sebab lama sangat tidak ziarah kubur arwah ayah akak. Siapa yang lalui (keadaan) ini akan faham bagaimana rasanya. Akak nak balik kampung jumpa mak, nak pergi ‘rumah’ arwah ayah akak,” katanya.

Dalam pada itu, Noorkhiriah turut menasihati rakyat Malaysia agar mematuhi perintah kerajaan supaya penularan wabak COVID-19 dapat berakhir dengan segera. Pelakon itu turut memberi pesanan kepada mereka yang mula bekerja esok supaya menjaga diri.

“Korang yang mana dah kerja nanti, elok-elok jaga diri sebab semua atas kita nak menang atau kalah. Maka sesamalah kita berdoa, jangan degil dengan kelonggaran ini,” tulisnya.

Diakhir perkongsiannya itu, Noorkhiriah memohon maaf kerana tidak dapat menziarahi dan membersihkan pusara arwah bapanya sepanjang bulan Ramadan ini seperti yang dilakukan sebelum ini.


Azmi Caliph Buskers Akui Perlu Bantuan Kewangan

Sudah lebih sebulan Perintah Kawalan Pergerakan (PKP) dilaksanakan, vokalis Caliph Buskers, Azmi Saat mengakui pendapatannya terjejas teruk apabila banyak tawaran persembahan nyanyian diterima sudah dibatalkan.

Menurut Azmi, dia dan Caliph Buskers sememangnya bergantung sepenuhnya dengan persembagan nyanyian. Malah, Azmi berkata dia kini terpaksa bergantung dengan pendapatan isterinya, Nazirah Muhammad yang berkhidmat sebagai penjawat awam.

“Kalau dikira lebih daripada 10 tawaran persembahan saya dibatalkan. Justeru, kehidupan saya terasalah banyak berubah sejak PKP apabila pendapatan memang terjejas.

“Apatah lagi, selama ini saya dan juga rakan Caliph Buskers yang lain kami memang bergantung sepenuhnya dengan bermain muzik dan menyanyi.

“Namun, untuk saya mujurlah isteri bekerja dan dia ada pendapatan bulanan bagi menampung kehidupan kami. Cuma, ia tidak cukup untuk membayar bil-bil dan sewa rumah,’ katanya kepada Harian Metro.

Dalam pada itu, Azmi berkata dia ada menerima daripada Persatuan Bagi Orang Buta Malaysia (MAB) dan pada kalangan rakan artis, namun tetap memerlukan kewangan untuk membayar bil dan sewa rumah.

“Bantuan diterima lebih kepada barangan keperluan makanan. Tetapi, realitinya saya dan kebanyakan rakan yang cacat penglihatan lain memerlukan juga kewangan.

“Pada masa sekarang, bantuan wang paling utama diperlukan ramai orang kerana nak bayar bil seperti elektrik, air dan telefon termasuk juga sewa rumah,” katanya.

Azmi mendirikan rumah tangga dengan wanita pilihan, Nazirah juga cacat penglihatan pada 2011 dan kini menetap di Brickfields, Kuala Lumpur.


Dr Sheikh Muszaphar Bimbang Kerajaan Gopoh Longgar PKP

Seperti diketahui, mulai esok bermula Perintah Kawalan Pergerakan Bersyarat (PKPB) dimana lebih banyak kelonggaran dibuat. Malah, hampir semua sektor ekonomi dan aktiviti perniagaan dibenarkan beroperasi.

Bagaimapaun, keputusan kerajaan itu menimbulkan kegusaran ramai pihak, termasuk angkasawan negara, Dr Sheikh Muszaphar yang menyifatkan langkah membenarkan orang ramai keluar esok dibuat terlalu awal.

Menurut Dr Muszaphar, meskipun ramai yang mahu meneruskan kehidupan normal namun kerajaan membuat keputusan terburu-buru kerana Covid-19 masih mampu menjangkiti orang ramai.

“Adakah langkah kerajaan mengurangkan sekatan Perintah Kawalan Pergerakan (PKP) dibuat terlalu awal? Saya fikir begitu.

“Walau saya mahu meneruskan kehidupan normal, saya merasakan keputusan dibuat terburu-buru,” katanya.

Dr Sheikh Muszaphar berkata walau PKP Bersyarat berkuatkuasa esok namun beliau tetap tidak membenarkan anak-anaknya keluar dari rumah.

Dalam pada itu, Dr Muszaphar turut menitipkan pesanan kepada orang ramai jangan gunakan PKPB sebagai alasan untuk bebas melakukan apa sahaja, jaga jarak sosial dan kekal di rumah.

“Jangan gunakan masa ini sebagai peluang melepaskan diri. Teruskan penjarakan sosial, kerap basuh tangan dan kekal duduk rumah,” katanya.


Ogy Ahmad Daud Tak Cukup Duit Langsai Hutang?

Semalam hangat diperkatakan penulis skrip teater komedi Korupsi Dewan Senandung iaitu Aloy Paradoks mendedahkan masih belum menerima baki tunggakan bayaran daripada penerbit, Fauziah Ahmad Daud walaupun pementasan teater itu selesai Mac lalu.

Enggan membiarkan isu tersebut menjadi spekulasi dikalangan netizen, Fauziah atau lebih dikenali sebagai Ogy tampil mengakui kebenaran mengenai rungutan berkenaan dan memberi penjelasan sebenar tentan isu itu.

“Dalam hal ini saya mengaku masih belum menjelaskan bayaran semua orang kerana diuji dengan beberapa perkara kebelakangan ini termasuk wabak COVID-19 yang melanda negara kita.

“Selaku penerbit, saya sedang berusaha untuk selesaikan semua bayaran baki tertunggak. Cuma, sekarang usaha itu masih belum menyebelahi saya,” katanya kepada mStar Online.

Ogy menegaskan bukannya dia tidak membayar langsung sebaliknya 30 peratus bayaran sudah dibuat kepada Aloy dan Rayza Mukmin, penulis skrip teater berkenaan.

“Ini saya kena beritahu, bukan saya tak bayar langsung ya! Saya dah beri 30 peratus dan baki masih belum dilunaskan lagi kerana beberapa masalah yang tak dapat dielakkan.

“Saya tak pernah anggap mereka macam peminta sedekah kerana apabila sebut hutang semestinya wajib dibayar! Saya sedar mengenai hal itu,” katanya.

Dalam pada itu, Ogy berkata dia belum bertemu dengan Aloy untuk membincangkan isu itu. Malah, ujarnya dia sudah menjangka dan tidak menghalang mana-mana pihak meluahkannya di media sosial.

Terdahulu, Aloy ada memuat naik status luahan perasaan kecewa menerusi Facebook kerana belum menerima bayaran daripada sebuah produksi. Meskipun tidak menyebut nama sesiapa, namun ada yang meneka individu yang dimaksudkan ialah Ogy Ahmad Daud.


Faizal Tahir Bimbang Dengan Keputusan PKPB Kerajaan

Umum mengetahui, semalam kerajaan mengumumkan akan melaksanakan Perintah Kawalan Pergerakan Bersyarat (PKPB) bermula 4 Mei ini dengan lebih banyak kelonggaran dibuat. Malah, hampir semua sektor ekonomi dan aktiviti perniagaan dibenarkan beroperasi.

Bagaimapaun, keputusan kerajaan itu menimbulkan kegusaran ramai pihak. Perkara itu turut mendapat perhatian Faizal Tahir yang meluahkan kebimbangan dengan pengumuman itu.

Menerusi Twitter, Faizal turut menyatakan kurang pasti sama ada keputusan PKPB adalah tepat untuk dilaksanakan kerana masih belum ada penawar atau vaksin bagi wabak COVID-19.

Faizal juga mencadangkan pengumuman PKPB mungkin boleh dibuat jika negara mencatatkan sekurang-kurangnya sifar kematian dalam seminggu atau kes menurun kepada 60 peratus.

“Apa yang sedang diperangi ketika ini adalah musuh yang tidak dapat dilihat atau dirasa kehadirannya. Sesuatu ancaman disifatkan sebagai halimunan yang boleh membawa maut,” katanya.

Dalam pada itu Faizal mengakui dia bukan pakar dalam bidang tersebut namun pada pandangannya keputusan itu perlu dipertimbangkan dari segi logik akal.


Lufya Dedah Sudah Setahun Suami Tak Jenguk Anak

Kemelut rumah tangganya masih tiada kesudahan lagi, Lufya Omar meluahkan rasa kesal apabila suaminya, Dr Che Muhammad Hafiz Che Baharum sudah hampir setahun tidak menjenguk anak, Laana Haura.

Tidak berniat untuk mengeruhkan keadaan, Lufya berkata dia hanya mahu menjelaskan apa sebenarnya yang berlaku apabila timbul dakwaan mengatakan dia tidak mengizinkan suami bertemu anak.

“Saya harus menjelaskan soal jumpa anak. Ini kerana ada yang beranggapan saya tak bagi suami jumpa anak. Dakwaan ini tidak benar sama sekali. Kalau tak mahu bercakap dengan saya bertanyakan anak, dia boleh sahaja menghubungi ibu mentua atau adik iparnya, tetapi kenapa berdiam diri?

“Saya dan suami kali terakhir berkomunikasi ketika mahu mengundangnya ke majlis hari lahir Laana yang kedua pada November lalu. Tetapi, dia tak datang kerana sibuk bekerja.

“Saya tiada masalah memberi kebenarannya bertemu anak di rumah. Jika saya keluar bekerja, anak di bawah jagaan ibu saya. Jadi, tak timbul masalah jika dia mahu meluangkan masa dengan anak,” katanya kepada BH Online.

Kata Lufya lagi, suaminya juga langsung tidak bertanya khabar anak sepanjang tempoh Perintah Kawalan Pergerakan (PKP) hinggalah masuk Ramadan. Lufya berkata, meskipun sibuk sebagai petugas barisan hadapan, tetapi dia ada tanggungjawab pada anak.

“Dia harus ingat tanggungjawab pada anak, sekali pun sibuk dengan tugasnya sebagai petugas barisan hadapan. Andai kata kami tiada jodoh sekalipun, nanti, Laana tetap darah dagingnya.

“Bagaimanapun, saya bersyukur di sebalik ujian rumah tangga, rezeki saya dan anak datang dalam pelbagai cara,” katanya.

Pasangan ini mendirikan rumah tangga pada 26 November 2016 dan dikurniakan seorang cahaya perempuan, Laana yang kini berusia dua tahun. Difahamkan, kes permohonan cerai Lufya dan suaminya masih tergantung.


Ruhainies Keluar Duit Simpanan Bantu Peminat Kesusahan Hidup Akibat PKP

Susulan perlaksanaan Perintah Kawalan Pergerakan (PKP) sejak sebulan lalu, ramai yang terjejas pendapatan kerana tidak lagi dapat keluar bekerja seperti biasa. Tidak hanya berpeluk tubuh ramai selebriti tampil menghulurkan bantuan bagi meringankan beban.

Tidak terkecuali, Ruhainies juga turut tampil memberikan sumbangan seikhlas hati kepada suadara mara dan para peminatnya yang berdepan masalah kewangan dengan mengeluarkan duit simpanannya sendiri.

“Saya sebenarnya tak mahu bercerita mengenai bantuan yang diberi sebab takut orang salah anggap dan fikir kita hanya nak menunjuk-nunjuk, jadi saya rasa lebih baik bagi secara diam-diam.

“Awalnya saya terima banyak Whatsapp dari kawan-kawan dan peminat di Instagram yang bercerita mengenai kesempitan hidup mereka sepanjang PKP ini, bila saya semak memang mereka memerlukan.

“Saya dahulukan orang yang rapat seperti keluarga, adik beradik, saudara-mara dan peminat yang sentiasa menyokong saya sejak dahulu. Tak mahulah kita sibuk bantu orang jauh, rupanya orang yang dekat dengan kita masih belum dibantu,” katanya kepada mStar Online.

Dalam pada itu, Ruhainies mahu turun padang memberikan bantuan kepada masyarakat dan peminat yang memerlukan, namun terpaksa melupakan hasratnya itu kerana enggan mengambil risiko membabitkan kesihatan ibu bapanya yang ada di rumah.

“Sebenarnya saya nak sangat turun padang hantar bantuan kepada peminat yang memerlukan tapi memandang risiko yang ada, jadi saya memilih untuk buat pindahan (transfer) wang sahaja.

“Sambil duduk rumah pun saya boleh bantu, antaranya buat review perniagaan peminat di Instagram secara percuma, sekurang-kurangnya dapat membantu menjana pendapatan mereka diwaktu sukar begini,” katanya.


Wow! Senangnya Nak Jaga Kecantikan Untuk Nampak Lebih Naturel, Musim PKP pun Boleh Apply

Untuk kekal cantik dan berseri tak susah pun, bukan tunggu masa nak keluar ja kena cantik-cantik, gebu-gebu dengan makeup. Di rumah pun boleh nak cantik-cantik. Yang penting nampak naturel tanpa makeup dan wajah berseri-seri.

Nak kekal cantik dan berseri-seri, part pemilihan produk kecantikan kena lah alert. Kadang-kadang guna dekat botol-botol tapi hasilnya hampeh!

Tapi kalau anda cuba produk dari WonderLab ni, memang buat jatuh cinta sungguh. Dengan barangannya yang lengkap untuk apply everyday.

Yang paling buat jatuh cinta adalah dengan hanya sapu-sapu sahaja di muka terus nampak segar dan berseri-seri walaupun tanpa sebarang calit lipstick di wajah. Siri Well Nature dari WonderLab ni,memang akan buat ramai wanita yang takkan berpaling lagi.

Mana nak cari produk yang bila apply sahaja wajah bebas dari segala kekotoran. Ni lah jawapannya. Guna sahaja setiap hari barulah kat rumah tu suami tak nampak isteri macam bibik! Opps.

Jika anda nak tahu, terdapat pelbagai produk dari keluaran WonderLab, namun siri Well Nature ni boleh dikatakan salah satu siri yang sesuai untuk semua jenis kulit. Kalau anda pertama kali nak mencuba, boleh cuba siri Well Nature ini.

Ada 4 barangan dari Well Nature yang anda kena apply pada wajah untuk kelihatan lebih cantik dan bermaya.

Antaranya Moisture Whipping Cleansing Foam, Moisture Deep Cleansing Water, Moisture Deep Cleansing Oil dan Moisture Seed Capsule Essence.

Paling penting produk Nature Moisture ni mampu berikan kelembapan pada wajah anda. Kalau nak lagi berkesan sapu sahaja setiap hari pagi dan malam. Memang hasilnya tip top lepas guna.

Buih yang terdapat pada Moisture Whipping Cleansing Foam mampu membersihkan semua kekotoran yang ada pada wajah dengan sempurna. Anda hanya perlu campurkan dengan air sehingga berbuih. Kemudian sapukan di muka dan bersih di setiap celah celah hidung terutamanya dan bilas dengan air suam untuk kekalkan kelembapan pada wajah.

Menariknya dengan produk produk Well Nature Anti Pollution Series dari WonderLab ini kesemua barangan mereka terhasil daripada 7 bahan semulajadi yang bukan sahaja bertindak membersihkan wajah, malah akan memberi kesan yang berpanjangan dengan sifat naturalistik yang ada pada ketujuh-tujuh bahan tersebut.

Memang produk Well Nature ini akan buat anda jatuh cinta tanpa curang lah dengan kuasa Dust Mirror Base technology, mampu buat kan kulit wajah anda terhindar daripada debu.

Bukan itu sahaja, Well Nature juga mampu melindungi kulit dari pencemaran dan mencegah pembentukan jeragat, keseimbangan antioksidan yang memberi kelembapan pada kulit dan meningkatkan cahaya kulit, melindungi kulit dari pencemaran dan meningkatkan ketahanan kulit, melindungi kulit dari pencemaran dan menambah kelembapan kulit.

Bagi anda yang mempunyai kulit wajah yang kering, lebih baik jadikan Well Nature sebagai produk penjagaan wajah anda. Ini kerana produk ini mampu mencegah kekeringan kulit dan penuaan. Sekaligus ia mampu menghidupkan semula kulit dan membuang sel kulit mati serta menyahtoksin pada wajah.

Jadi masa anda ke tempat kerja tu, tak adalah makeup anda comot sebab habuk. Nak kekal cantik dan menawan sapukan sahaja ke empat-empat produk ini.

Relex nah ni kami payung 2 video cara-cara apply Well Nature pada wajah anda.

. GIVEAWAY? . Hi! How are you guys doing during the MCO? Are you guys treat your skin well? . Here Jia nak share set skincare Well Nature from @wonderlabofficial ? It’s really amazing okay jia suka texture dia yg bagi instant glow dekat skin ??? And the set jugak buat jia lebih pampered kan skin sebab buat double cleansing and pakai essence??You guys nak try their product tak haa jom join GIVEAWAY nii ? . 1. Like this post 2. Follow @wonderlabofficial 3. Comment ' I would love to try the products ‘ and tag 3 friends . If comment No.3 tu banyak kali so lagi big chance la nak menang ? But entries are limited to Malaysia base tau and contest ends in 5 days starting today, goodluck??. #MYWonderLab #WonderYourBeauty #MYWellNature #WonderDefense

A post shared by  jia? (@najiaa_) on Apr 15, 2020 at 3:33am PDT

? Giveaway ? Hey guys! I've been getting a lot of compliments on my skin lately & people often ask me what my skincare routine is. so I’ll share it with you today! Loving the Cleansing Foam that is a 2-in-1 cleanser that wipes out dust and removes impurities from pores as a dense micro-bubble foam adhering to the skin and the  Capsule that is for anti-pollution and extra hydration. GIVEAWAY CONTEST: 1. Like this post 2. Follow @wonderlabofficial 3. Comment ‘I would love to try the products’ and tag 3 friends 4. Multiple entries are allowed 5. Entries are limited to Malaysia base. 6. Contest ends 5 days after the posting date. Spam this post as much as you can for higher chances to win it! @wonderlabofficial #MYwonderlab #WonderYourBeauty #MYWellNature #WonderDefense

A post shared by  syoba ahmad (@sohairshoba) on Apr 17, 2020 at 5:00am PDT

Kesemua produk siri Well Nature ini anda boleh dapatkan mana-mana E-Brandstore CUCKOO. Paling menarik jika anda melalukan pembelian sekarang anda bakal mendapat topeng muka secara percuma bernilai RM168.

Anda juga boleh mengunjungi WonderLab Wonder Store selepas PKP ditamatkan nanti. Jangan tak tahu, WonderLab hak milik pengedaran tunggal buat Well Nature Anti-Pollution Series. Jadi hanya di sana sahaja anda boleh dapatkan produk ini.


“Jangan Dendam Dengan Musuh, Seburuk Orang Ada Kebaikan Dia”

Meskipun berdepan dugaan apabila sumbangannya dipertikaikan segelintir pihak, namun ia tidak mematahkan semangat pendakwah bebas, Ustaz Ebit Lew untuk terus berbakti menghulurkan bantuan kepada petugas barisan hadapan dan mereka yang memerlukan.

Baru-baru ini, Ustaz Ebit Lew sempat mengadakan Instagram Live bersama Zizan Razak. Antara topik yang dibincangkan adalah berkenaan sedekah pada musim Perintah Kawalan Pergerakan (PKP) yang menjadi isu semasa.

Menerusi siaran itu, Zizan bertanyakan mengenai cara membantu orang kurang bernasib baik dengan bersedekah Ustaz Ebit.

Penceramah bebas itu berpendapat seseorang individu yang dikenali dan mempunyai pengikut ramai di media sosial perlu perlu melakukan sedekah secara terang-terangan supaya menjadi contoh kepada orang lain.

“Sedekah ada dua jenis, terang dan sembunyi. Dalam hadis nabi ada sebut, kedua-duanya baik. Ada waktunya buat kita bersedekah secara terang dan ada waktu secara sembunyi. Kedua-duanya baik. Dalam Al-Quran ada menyebut mengenainya.

“Dalam hadis Nabi sendiri ada menyebut “Barang siapa mulakan kebaikan dan orang lain mengikutnya akan dapat pahala”. Apabila kita mula berikan sedekah, insyaallah Allah tambahkan. Allah janji siapa sedekah Allah tambah,” katanya.

Ya Allah kami rindu mak ayah kami. Kami sayang keluarga kami. Jika ada pahala atas kebaikan kami lakukan, kami hadiah buat mak ayah kami. Jagakanlah dan sayangilah isteri dan anak-anak kami. Bantulah semua frontliner negara kami. Bantulah setiap orang miskin dan anak yatim. Semua yang tiada makan minum dan tempat tinggal-ebitlew

A post shared by  Ebit Lew (@ebitlew) on Apr 30, 2020 at 9:13am PDT

Dalam pada itu, Ustaz Ebit turut menasihati orang ramai untuk teruskan berbuat kebaikan, membantu mereka yang memerlukan dan jadikan contoh kepada masyarakat.

Malah, Ustaz Ebit turut memberi pesanan agar dibuang perasaan cemburu atau dendam dengan musuh kerana setiap manusia ada kebaikan yang tidak dapat kita lihat.

“Jangan ada sifat cemburu, dendam dengan musuh. Seburuk-buruk orang ada kebaikan dia. Bila kita maafkan orang hati tenang.

“Buat kebaikan mungkin awal-awal ada perasaan riak tapi lama-lama akan wujud keikhlasan. Yang penting sentiasa buat amal jariah, sedekah, mudahkan urusan orang lain dan sebarkan dakwah secara berterusan. Allah sayang kita semua.

Diakhir siaran langsung itu, Ustaz Ebit membacakan doa kesejahteraan buat ibu bapa, isteri dan anak-anak. Begitu juga doa untuk setiap orang miskin dan anak yatim agar dipermudahkan urusan mereka serta diampunkan dosa-dosa.


Alicia Amin Seru Model Boikot Bekerja Dengan Vivy Yusof

Beberapa hari lalu hangat diperkatakan jenama tudung popular dUCk Scarves oleh usahawan terkenal Vivy Yusof didakwa telah menciplak idea photoshoot tudung seorang personaliti TV & model, Sleepyllama.

Isu itu menjadi bualan ramai netizen, malah ada yang mendakwa itu bukan pertama kali perkara itu terjadi. Perkara itu mendapat perhatian model sensasi Alicia Amin yang ternyata tidak gembira dengan kontroversi tersebut.

Malah, menerusi perkongsian di Insta Story menyeru model-model yang lain untuk memboikot serta tidak menerima sebarang tawaran daripada Vivy Yusof serta jenama usahawan tersebut sebagai tanda solidariti buat Sleepyllama.

Turut memberikan pendapatnya tentang isu berkenaan, Alicia berkata perkara seperti itu bukan lagi ‘tak sengaja’ kerana ianya sudah berulang kali terjadi.

Malah, Alicia berkata Vivy mendakwa dia mengambil berat tentang jenama kecil tapi itu tidak menghalang untuk mengambil idea yang sama. Alicia mendakwa juga Vivy juga turut ‘main harga’ murah untuk sebarang photoshoot dengan alasan tiada bajet.

Dalam pada itu, Alicia berkata ada banyak cara untuk melakukan photoshoot berkaitan ‘Art Studio’ dan hanya boleh Google sahaja. Alicia turut membandingkan kedua photoshoot yang dilihat hampir sama dari segi tema dan pengcahayaan.

Terdahulu, Vivy menafikan dakwaan tersebut dan menegaskan bahawa rekaan tudungnya adalah rekaan asli. Jelasnya, pereka-pereka tudungnya telah berusaha keras untuk menghasilkan rekaan tersebut buat peminat-peminat jenama dUCk.


Lepas 8 Bulan Timang Cahaya Mata, Isteri Jamal Abdillah Hamil Lagi

Baru sahaja menimang cahaya mata perempuan lapan bulan lalu, penyanyi lagenda Datuk Jamal Abdillah berkongsikan perkhabaran gembira apabila isterinya, Datin Zai Izzati Khairuddin kini hamil anak kedua.

Menurut Jamal, dia membawa isterinya menjalani pemeriksaan dan melakukan ujian imbasan apabila isterinya mengalami alahan serta tidak datang bulan. Jamal berkata isterinya kini disahkan hamil 10 minggu.

“Rezeki teman (saya). Udah (sudah) 10 minggu. Aduii. Pengesahan diterima dua hari lalu, tapi belum nampak jantina,” katanya kepada Harian Metro.

Jamal dan Zai Izzati berkahwin pada 1 April 2017 dan hasil perkahwinan mereka dikurniakan cahaya mata perempuan, Nur Azura Yamani yang dilahirkan pada 10 Oktober tahun lalu.

Jamal turut mempunyai dua lagi anak daripada perkahwinan terdahulu iaitu Osama Yamani, 18, dan Ahmad Zaki Yamani, 13.


Nazim Othman Pernah Tidur Di Kaki Lima KLCC

Mengimbau kembali kenangan ketika mula mula menjejakkan kaki ke Kuala Lumpur untuk mengejar impian, Nazim Othman kongsikan kisah kepayahan hidup sebelum bergelar anak seni dan popular sebagai pelakon di Malaysia.

Menerusi status terbaru di Instagram, Nazim Othman mengakui yang bukan mudah untuk beliau bertapak seperti sekarang ini dan pernah menghabiskan masa tidur di kaki lima, tempat letak kereta dan bilik sewa.

“Daripada zaman mentah datang KL seorang diri konon nak berdikari. Pertama kali masuk KLCC gembira yang tak tahu macam nak gambarkan”

“Teringat kenangan menyewa bilik setinggan di belakang Hotel Istana. Setiap hari berjjalan kaki empat kilometer nak pergi kerja hotel di depan kelab Zouk yang lama (Hotel Maya dulu nama Park Plaza)”

“Pengalaman tidur di ‘basement’ BSN depan hotel sampai polis kejutkan jam 3 pagi. Mula-mula mereka ingat ‘Mat Pit’, akhirnya mereka belanja Teh Tarik di kedai mamak. Tak campur lagi pernah tidur di kaki lima KLCC. Itu semua zaman dulu. Memang banyak lagi kenangan hidup di KL,” tulisnya.

Dok ralit tengok video ni, teringat pulak kisah-kisah lama. Daripada zaman mentah datang KL sorang-sorang konon2 nak berdikari, masuk KLCC first time happy macam mana ntah ? , pastu kenangan dok menyewa bilik setinggan kat belakang Hotel Istana .. jalan kaki 4KM hari-hari nak pegi keja hotel kat depan Zouk Club yang lama ( Hotel Maya dulu nama dia Park Plaza ) , pengalaman tido kat basement BSN depan hotel sampai polis kejut pukul 3 pagi ( mula-mula diorang ingat aku Mat Pit last-last diorang belanja Teh Tarik kat mamak sebab kesian ) ? … tak campur lagi pernah tido kat kaki lima KLCC. Zaman dulu la… eh memang banyak lagi la kenangan hidup kat KL. Orang nampak senang kita je, susah payah kita mendaki gunung kehidupan ni orang tak tak tau. Sebab tu aku sejenis tak kuasa dah nak fikir apa orang kata belakang aku, yang aku tau .. aku gigih.. walaupun zahirnya aku di mata diorang sekadar mat bunga acah-acah KPOP. ?

A post shared by  nazimothman (@nazimothman) on Apr 30, 2020 at 6:18am PDT

Nazim Othman turut menjelaskan ramai tidak tahu susah payah beliau untuk berjaya dan menyebabkan beliau tidak kisah dengan kata-kata orang tentang dirinya selama ini. (rtky/m)


Dua Minggu Dikuarantin, Ashraf Muslim Reda Belum Pulih COVID-19

Masih lagi dirawat dan dikuarantin di Hospital Sungai Buloh selepas disahkan positif Covid-19 pada 12 April lalu, Ashraf Muslim reda masih lagi belum pulih COVID-19 meskipun hampir dua minggu di wad.

Menerusi perkongsian di Instagram, Ashraf berkata segala apa yang berlaku adalah di atas ketentuan Allah dan dia reda masih menyarung baju wad Hospital Sungai Buloh.

BACA: Ashraf Muslim Mengalir Air Mata Terima Kejutan Dari Kedua Isteri

Perkongsian Ashraf itu mendapat pelbagai reaksi daripada netizen yang memberikan kata-kata semangat serta mendoakan semoga pelakon itu segera sembuh dari wabak tersebut dan dipermudahkan segala urusan.

Terdahulu, Ashraf disahan positif COVID-19 selepas Puetri Aishah dan PU Riz. Difahamkan Ashraf baru pulang daripada menjalani penggambaran drama bersiri di Scotland bersama Ben Amir, Puteri Aishah dan Hasnul Rahmat hujung bulan lalu.


Anak-Anak Ebit Lew Menangis Tengok Video Dakwah Bapa

Meskipun sumbangannya sebelum ini dipertikaikan segelintir pihak, namun ia tidak mematahkan semangat pendakwah bebas, Ustaz Ebit Lew untuk terus berbakti menghulurkan bantuan kepada petugas barisan hadapan dan mereka yang memerlukan.

Anak-anak adalah cerminan ibu bapa dan apa yang mereka lakukan pasti akan ikutan anak. Baru-baru ini, menerusi satu perkongsian, Ustaz Ebit meluahkan rasa terharu apabila video dakwah dan kerja kebajikannya selama ini ditonton oleh anak-akank.

Anak saya yang kecil tak duduk diam. Jika waktu baca Hadis Nabi saw, saya suruh dia rakam. Baru dia seronok ada kerja. Bila penat, disinilah saya berehat. Baca Al-Quran dan Hadis bersama bidadari dan anak-anak. Peluk dan cium bidadari dan anak-anak jadi ubat. Semua kepenatan hilang. Bersama keluarga rasa sakinah tenang jer rasa. Terima kaseh Allah. . Sayu bila balik jauh. Anak tengah tengok youtube tentang dakwah saya sepanjang pkp. Anak menangis. Yang kecil menangis sambil lap air mata. Kenapa menangis. Kasihan dia ayah. Dekat rumah dia ada ular. Susahnya dia ayah. Kita berdosa yer ayah kalau ada orang susah kita tak tolong. Nanti Allah tanya di akhirat yer? Yer anakku kita akan ditanya kita tidur lena ada orang lapar atau tiada tempat tidur. Terima kaseh ayah. Dia tengok ayahnya bantu keluarga susah. Berbincang tentang makcik atas kerusi roda. Diaorang tanya ayah nak jadi polis ke doktor. Dengar mana anakku. Ayah cakap dalam video nak jadi polis. Ada cakap nak jadi doktor. Dua-dua ayah pernah fikir dulu. . Dua-dua tak dapat. Hebat kerja mereka. Ayah dapat menyumbang sedikit pada mereka pun dah rasa berharga. Anak kecil tak nak berhenti menangis. Dah lah menangis. Sedihlah ayah. Nanti dah besar nak jadi macam ayah boleh. Jadi boss ke ayah? Bukan anakku. Jadi orang Islam yang ingin belajar akhlak Nabi saw. Bawa kebaikan pada semua manusia sebelum mati. Cuma nak Allah sayang Gembira sebab biasa tengok youtube kartun. Sekali sekal mereka sekarang mesti tengok youtube kisah tolong orang sebarkan kasih sayang-ebitlew

A post shared by  Ebit Lew (@ebitlew) on Apr 29, 2020 at 6:28pm PDT

Ustaz Ebit berkata anak-anaknya menangis melihat video dakwahnya kerana kasihan melihat keluarga yang dibantunya hidup susah. Lebih sebak apabila anaknya berterima kasih kepada Ustaz Ebit kerana membantu keluarga-keluarga tersebut.

“Kasihan dia ayah. Dekat rumah dia ada ular. Susahnya dia ayah. Kita berdosa yer ayah kalau ada orang susah kita tak tolong. Nanti Allah tanya di akhirat yer? Yer anakku kita akan ditanya kita tidur lena ada orang lapar atau tiada tempat tidur. Terima kasih ayah.” tulisnya.

Malah, anak-anak Ustaz Ebit juga berhasrat untuk mengikut jejak langkah bapanya mahu membantu insan susah apabila dewasa kelak.

Pada masa sama, Ebit turut berharap anak-anaknya mencontohi akhlak Nabi Muhammad dan membawa kebaikan kepada orang ramai.

“Nanti dah besar nak jadi macam ayah boleh. Jadi boss ke ayah? Bukan anakku. Jadi orang Islam yang ingin belajar akhlak Nabi saw. Bawa kebaikan pada semua manusia sebelum mati. Cuma nak Allah sayang,” tulis Ebit lagi.


Elfira Loy Buka Saluran Telegram, Kongsi Ilmu Agama

Bersempena bulan Ramadan ini, boleh dikatakan ramai dikalangan selebriti mengajak peminat-peminat mereka membaca Al-Quran dan lebih beramal ibadah untuk mengejar pahala di bulan suci ini.

Tidak ketinggalan, Elfira Loy juga mengambil inisaitif mewujudkan saluran sendiri di Telegram berkongsi ilmu dengan peminatnya. Menurut Elfira, saluran diberi nama DiaryElmu itu dibuka untuk berkongsi ilmu keagamaan serta motivasi bersama peminat.

Menerusi perkongsian di Instagram itu, Elfira memuat naik lakaran foto mengenai solat sunat Rawatib dan beberapa kata-kata hikmah serta motivasi berkaitan keagaaman.

Perkongsian Elfira itu mendapat pelbagai reaksi daripada peminatnya yang nyata teruja dengan pengumuman berkenaan. Malah, ada di antara mereka sudah pun menjadi sebahagian daripada ahli.


“Saya Sudah Sedia Bergelar Isteri, Tak Mahu Buang Masa”

Meskipun hanya melangsungkan majlis pertunangan secara dalam talian dan lain daripada kebiasaan, bagaimanapun Ayda Jebat berkata dia tetap merasai debaran seperti apa yang dirasai oleh orang lain ketika bertunang.

Walaupun tidak bertentang mata, namun majlis yang diadakan menggunakan aplikasi Google Meet itu tetap berlangsung meriah. Menurut Ayda, pada awalnya dia dan Nabil Mahir merancang untuk menunda pertunangan namun keluarga mahu majlis diadakan segera.

“Sejak PKP, kami memang terfikir untuk tunda bertunang, tapi keluarga Nabil mahu majlis ini berlangsung dengan cepat.

Walaupun tak dapat bertentang mata seperti majlis orang lain, tapi saya masih rasakan apa yang orang lain rasa. Kami gembira dapat merealisasikan kehendak keluarga mengikut adat.

“Jika diikutkan memang tiada majlis bertunang tapi demi permintaan keluarga kami tidak mahu menghampakan mereka,” katanya kepada Harian Metro.

Ayda berkata kedua belah keluarga mahu mereka segera mendirikan rumah tangga. Ujarnya, tarikh perkahwinan mereka sudah pun ditetapkan bagaimanapun Ayda berkata belum dapat berkongsi butiran lanjut dan akan diberitahu kelak.

“Kalau boleh, mereka mahu kami bernikah secepat mungkin, tidak mahu tunggu lagi. Jadi, bagi menghormati permintaan keluarga, saya dan Nabil tampil dengan idea menganjurkan majlis bertunang secara dalam talian.

“Tarikh sudah ditetapkan tapi masih belum dapat saya kongsikan. Jangan risau, kami akan umumkan nanti,” katanya.

Dalam pada itu, Ayda berkata dia bulatkan hati untuk menamatkan zaman bujang dengan Nabil. Malah, dia juga sudah bersedia bergelar isteri dan sudah sampai masanya dia berumah tangga.

“Memang saya mengharapkan hubungan kami sampai ke tahap ini. Saya sudah bersedia untuk bergelar isteri dan tidak mahu membuang masa. Saya juga sudah berusia 28 tahun, tidak terlalu muda dan tidak terlalu tua untuk berkahwin,” katanya.


Jasmine Suraya Nekad Mahu Berpuasa Sebulan

Selain Dr Soo Wincci, pelakon Jasmine Suraya Chin turut mengambil keputusan untuk cuba berpuasa pada Ramadan kali ini meskipun bukan beragama Islam. Jasmine berkata dia seronok berpuasa dan paling teruja menunggu untuk berbuka.

Menurut Jasmine, dia tidak sangka banyak perkara baik dengan berpuasa. Malah, Jasmine mengakui dia merasakan tubuhnya juga sangat bersih kerana berpuasa dapat menyingkirkan toksin.

“Berpuasa ibarat detoks buat saya. Ini disebabkan, setiap kali memasak, tiba-tiba kesungguhan itu datang lebih kuat. Sewaktu puasa, saya mengidam banyak makanan untuk dimasak membuatkan perasaan itu lebih seronok. Paling mengujakan apabila tunggu masa hendak berbuka puasa.

“Saya juga rasa badan sangat bersih dan tak pernah terfikir beginilah perasaan berpuasa. Selepas melakukannya sendiri, puasa bukan setakat menahan lapar dan dahaga,” katanya kepada Harian Metro.

Jasmine mengakui Ramadan tahun ini sangat berbeza dan sangat rindu untuk berbuka puasa di luar bersama rakan-rakannya. Jasmine berkata biasanya dia akan memasak sendiri juadah sahur dan berbuka.

“Ramadan tahun ini sememangnya sangat berbeza untuk kita semua. Biasanya saya akan masak sendiri juadah sahur dan berbuka, tapi ada masa pesan makanan dari luar juga.

“Rindu sebenarnya berbuka puasa di luar bersama kawan-kawan. Apatah lagi, banyak juadah yang saya tiba-tiba teringin nak makan namun reda saja dengan situasi yang kita hadapi sekarang,” katanya.

Dalam pada itu, Jasmine nekad dan akan mencabar dirinya untuk cuba berpuasa penuh sehingga hujung Ramadan ini.


PU Azman Mohon Maaf Panggil Isteri Rasulullah ‘Orang Tua’

Sejak kebelakangan ini ada sahaja kontroversi melibatkan pendakwah terkenal. Nampaknya, kali ini Pencetus Ummah (PU) Azman dikritik kerana menggunakan panggilan kurang sesuai iaitu ‘orang tua’ merujuk kepada isteri-isteri Rasulullah.

Sedar atas ketelanjurannya itu, PU Azman memohon maaf secara terbuka terhadap isu poligami dan perihal isteri-isteri Rasulullah.

Cik Man mohon maaf kepada semua, atas salah faham terhadap kenyataan Cik Man tentang isu poligami dan perihal isteri-isteri Rasulullah.

A post shared by  Cik Man (@puazmanofficial) on Apr 29, 2020 at 2:06am PDT

PU Azman akui panggilan itu kurang sesuai walaupun hanya sekadar mahu menggambarkan isteri-isteri Rasulullah yang pernah berkahwin sebelum menikahi baginda.

Pendakwah bebas itu juga turut memohon maaf dengan kenyataannya bahawa poligami bukanlah Sunnah. Menurutnya, kenyataannya sebelum ini telah disalahertikan oleh segelintir pihak.

“Cik Man minta maaf terhadap salah faham terhadap kenyataan Cik Man yang mengatakan poligami bukanlah sunnah tapi keadilan itu Sunnah.

“Cik Man bukan menolak kesunahan poligami secara total tetapi menepis pendirian segelintir yang mengatakan sunnah poligami hanya berdasarkan kepada bilangan tapi mengabaikan soal keadilan dalam rumahtangga,” katanya.

Dalam pada itu, PU Azman turut mengucapkan terima kasih kepada para ustaz dan individu yang tampil membantu dan membuat teguran terhadapnya.


“Mata Mak Semakin Kabur, Kerap Menangis Selepas Arwah Pergi”

Ramadan tahun ini pasti berbeza buat keluarga Ali Puteh tanpa kehadiran abangnya, Allahyarham Abam Bocey. Berkongsikan keadaan ibunya, Sabariah Arshad, Ali berkata ibunya teringatkan Abam setiap kali hendak berbuka puasa.

Menurut Ali, ibunya pasti akan termenung ketika berbuka puasa. Ali berkata bukan sahaja ibunya, malah mereka sekeluarga turut merindui dan terbayangkan arwah ada bersama apabila waktu berbuka.

“Setiap kali hendak berbuka puasa, emak mesti termenung. Bukan emak sahaja, kami sekeluarga rindu kehadiran arwah terutama pada bulan Ramadan

“Namun, semua tinggal kenangan. Tahun ini, memang terasa janggal kerana kurang seorang dalam anggota keluarga kami. Apabila tiba waktu berbuka puasa, bagaikan terbayang arwah ada bersama.

“Melihat emak yang sentiasa termenung, lagilah sedih. Apa yang boleh saya katakan kepada emak hanyalah meminta dia mendoakan kesejahteraan arwah dan reda dengan apa yang berlaku,” katanya kepada BH Online.

Dalam pada itu, Ali memberitahu kesihatan ibunya semakin merosot semenjak Allahyarham abangnya pergi. Malah, penglihatan ibunya semakin kabur mungkin kerana kerap menangis kerana rindukan Abam.

“Sebelum ini, emak ada masalah kaki sehingga terpaksa dibedah. Sekarang, penyakit lamanya datang kembali. Kaki menjadi bengkak sehingga terpaksa duduk di kerusi roda setiap masa.

“Penglihatan emak juga semakin kabur akibat kerosakan kornea. Mungkin ini berpunca apabila dia kerap menangis selepas pemergian arwah.

“Sebelum ini, arwah kerap membawanya ke hospital untuk rawatan mata. Insya-Allah selepas arahan Perintah Kawalan Pergerakan (PKP) tamat, saya akan membawa emak berjumpa doktor,” katanya.


“Kenapa Ustaz Perlu Kaya, Supaya Kafir Tak Pandang Hina”

Sejak PKP dilaksanakan, Ustaz Ebit Lew tidak berhenti menghulurkan bantuan kepada mereka yang memerlukan. Bagaimanapun, ada pihak kurang senang dengan dengan kerja kebajikan yang dilakukannya dan iri hati.

Malah, ada yang mempersoalkan dimana pendakwah itu mendapat duit dan ada yang menuduhnya menggunakan duit derma untuk kepentingan diri, sehinggakan Ustaz Ebit terpaksa mendedahkan sumber pendapatannya agar tiada lagi salah faham.

Rata-rata netizen mengagumi Ustaz Ebit yang sebelum ini bersusah tetapi akhirnya mampu membina kejayaannya sendiri. Lebih bermakna, apabila kemewahannya itu digunakan untuk membantu ramai orang.

Pendedahan Ustaz Ebit itu mendapt perhatian pesonaliti televisyen, Ahmad Fedtri yahya yang menukilkan sebuah sajak kepada pendakwah berbangsa Cina itu sebagai tanda sokongan.

Menerusi sajak itu, Fedtri menjelaskan keperluan seorang pendakwah untuk bergelar hartawan sebagaimana dituntut Islam. Antara sebab yang dinyatakan seseorang itu mampu bersedekah, membela ummah, seruan agama, berzakat dan dipandang tinggi agama lain.

Salahkah Ustaz Kaya? . Kenapa ustaz perlu kaya, banyaklah infak sedekah mulia . Kenapa ustaz perlu kaya, cerminan Islam menjaga harta . Kenapa ustaz perlu kaya, membangun ummah tak kira masa . Kenapa ustaz perlu kaya, bukti agama tak halang berjaya . Kenapa ustaz perlu kaya, bertambah zakat asnaf terbela . Kenapa ustaz perlu kaya, basmi fakir di bumi tercinta . Kenapa ustaz perlu kaya, harta halal selamatkan semua . Kenapa ustaz perlu kaya, tidak merempat si anak bangsa . Kenapa ustaz perlu kaya, supaya kafir tak pandang hina . Kenapa ustaz perlu kaya, konsep zuhud perlu dicerna . Kenapa ustaz perlu kaya, menjulang syariat perlukan dana . Kenapa ustaz perlu kaya, bina empayar berkah semuanya . Kenapa ustaz perlu kaya, dapat menaja sejumlah biasiswa . Kenapa ustaz perlu kaya, paradigma baru pejuang agama . Kenapa ustaz perlu kaya, ekonomi padu ummah sejahtera . Kenapa ustaz perlu kaya, dekatkan jemaah kepada Pencipta . Kenapa ustaz perlu kaya, sebarkan nikmat Allah Yang Esa . Kenapa ustaz perlu kaya, kaya di sini kaya di sana . Kenapa ustaz perlu kaya, jihad harta menuju taqwa . Kenapa ustaz perlu kaya, sedekah hebat menolak bala . Kenapa ustaz perlu kaya, bekalan pahala ke pintu syurga . Kenapa ustaz perlu kaya, Abdul Rahman Auf tunjukkan jalannya . Kenapa ustaz perlu kaya, Allah memilihmu untuk berjasa . . . #ustazkaya #jangandengki #zuhudbukanlusuh #fedtriyahya #menikamdenganpuitis #muhasabah #ramadhan #perintahkawalanpergerakan #sedekah #bekalanakhirat #jihadharta #ebitlew . Siapa like maksudnya dia doakan aku kaya ??

A post shared by  Ahmad Fedtri Yahya (@fedtriyahya) on Apr 27, 2020 at 7:33pm PDT

Perkongsian Fedtri itu ternyata memberi kesan kepada netizen yang memahami maksud yang disampaikan. Malah, ramai mengatakan Ebit Lew menjadi inspirasi kepada mereka diluar sana yang mempunyai kemewahan namun menginfakkannya ke jalan Allah.

Dalam pada itu, rata-rata netizen turut mendoakan agar Ustaz Ebit dimurahkan rezeki untuk terus berbakti dalam membantu mereka yang memerlukan dan terus istiqamah dalam kerja kebajikan.


Usop Wilcha Mohon Izin Polis Mahu Ludah Muka Ustaz Abu Syafiq

Sejak kebelakangan ini, bermacam kontroversi terpalit Ustaz Abu Syafiq. Terbaru, tular di media sosial satu video dimana pendakwah itu mencadangkan agar menghapuskan tulisan Cina. Kenyataan pendakwah bebas itu sekaligus mencetuskan kemarahan netizen.

Video itu turut mendapat reaksi pelakon Usop Wilcha yang berseloroh memohon pendapat daripada pihak polis untuk meludah dan menghumban Ustaz Abu Syafiq ke dalam sungai sekiranya terjumpa dengan pendakwah bebas itu.

BACA: “Saya Tak Akan Mohon Maaf Sebab Saya Tak Buat Salah”

“Kepada PDRM, minta maaf kalau teman (saya) nak tanya dan mintak pendapat. Boleh tak andai kata teman jumpa ‘makhluk’ dalam gambar ini, teman ludah dekat muka dia dan lempor (lempar) dekat sungai.

“Kalau tak boleh tak apa, teman tanya saja dulu. Sudah makin ramai sangat individu buat kenyataan secara terbuka macam ini,” tulisnya di Twitter.

Bagaimanapun, tidak dapat dipastikan sebab pelakon tersebut mahu bertindak sedemikian. Namun, berdasarkan gambar Ustaz Abu Syafiq yang dimuat naik, ia adalah daripada video tular dimana pendakwah itu cadang untuk menghapuskan tulisan Cina.

Terdahulu, nama Ustaz Abu Syafiq menjadi perhatian ramai apabila didakwa memuat naik status mengkritik kerja amal segelintir pihak. Dakwanya berkongsikan gambar dan video orang miskin adalah perbuatan haram kerana dikhuatiri boleh mengaibkan mereka.

Meskipun tidak menyatakan status itu ditujukan kepada siapa, namun netizen membuat andaian bahawa kenyataan berkenaan ditujukan kepada Ustaz Ebit Lew.


Azwan Ali Maki Pasaraya Tutup Penghawa Dingin Waktu PKP

Nampaknya Azwan Ali atau lebih dikenali dengan gelaran Diva AA seakan tidak pernah lekang daripada kontroversi panas. Terbaru, Azwan memuat naik status memarahi tindakan sebuah pasar raya yang didakwa sengaja menutup penghawa dingin.

Azwan turut meluahkan rasa berang dengan pengurusan pasaraya tersebut yang berkira untuk membuka penghawa dingin ketika Perintah Kawalan Pergerakan (PKP) sedangkan dapat banyak keuntungan.

Perkongsian Azwan itu mendapat pelbagai reaksi daripada netizen yang memintanya untuk bersabar apatah lagi ketika menjalani ibadah puasa di bulan Ramadan. Malah, ada yang bergurau mengatakan mungkin penghawa dingin juga sedang berpuasa.

Apa pun dibulan puasa ini diharap Azwan Ali lebih bersabar. Mungkin penghawa dingin pasaraya tersebut bermasalah. Kita fikir yang baik-baik sahaja.


Alvin Chong, Michael Ang Berang Ustaz Abu Syafiq Nak Hapuskan Tulisan Cina

Masih belum reda kontroversi terpalit Ustaz Abu Syafiq, nampaknya timbul satu lagi isu baru apabila tular satu video memapakarkan pendakwah itu mencadangkan kepada semua rakyat Malaysia agar menghapuskan tulisan Cina.

Video tersebut dipercayai rakaman lama dipercayai tular di laman Twitter sekaligus mencetuskan kemarahan netizen. Perkara itu turut mendapat reaksi daripada pelakon Alvin Chong dan Michael Ang yang berang dengan cadangan pendakwah bebas itu.

This is not what the Prophet taught us. This is not an ustaz. This is syaitan in human form. Before Dajjal's arrival they come to lead people astray. pic.twitter.com/jkcp7kZqOr

Alvin berkata tindakan pendakwah itu hanya akan mencetuskan rasa kurang senang antara kaun dan menggugat perpaduan negara. Alvin turut menyifatkan tindakan pendakwah itu sangat memalukan kerana menggunakan agama sebagai alasan.

Malah, Michael turut terkejut dengan kenyataan pendakwah itu. Katanya lagi, dia lebih rela berjiran dengan rakyat Rohingya daripada berjiran dengan individu rasis seperti pendakwah tersebut.

Perkongsian Alvin dan Michael itu mendapat pelbagai reaksi daripada netizen yang bersetuju dengan pendapatnya itu. Malah, ada segelintir meluahkan rasa sedih dan malu sebagai Muslim di atas tindakan Ustaz Abu itu.

Dalam pada itu, ada netizen mengatakan dia juga kurang gemar dengan Ustaz Abu Syafiq semenjak isu memuat naik status didakwa memerli Ustaz Ebit Lew.


Wak Doyok Mohon Maaf Salah Guna Lambang Diraja Johor

Sejak semalam hangat di media sosial gara-gara sebentuk cincin yang dikaitkan dengan personaliti fesyen, Wak Doyok apabila Tunku Temenggong Johor iaitu Tunku Idris memuat naik foto sebentuk cincin dengan ukiran lambang peribadi Sultan Johor.

Apa yang menjadi isu apabila Tunku Idris mempersoalkan apakah tujuan Wak Doyok menempah cincin tersebut dengan ukiran lambang diraja Johor. Difahamkan, cincin tersebut didakwa ditempah oleh Wak di kedai permata di Indonesia.

Menurut Tunku Idris, Wak Doyok perlu tampil menjelaskan perkara tersebut kerana tindakannya itu jelas sekali telah melanggar undang-undang.

Sedar atas kesilapannya, Wak Doyok menerusi Instagramnya membuat permohonan maaf secara terbuka kepada kerabat Diraja Johor atas kecuaian menyalahgunakan lambang peribadi Sultan Johor.

Menurut Wak Doyok, dia tidak mengetahui mengenai batas protokol diraja dan menyesali di atas kesilapan yang tidak disengajakan itu serta berjanji tidak akan mengulanginya lagi.

Untuk pengetahuan anda, sesiapa yang menyalahgunakan lambang, gelaran dan anugerah atau replika untuk tujuan perdagangan, pekerjaaan atau persendirian tanpa kebenaran DYMM Sultan Johor adalah satu kesalahan yang besar.

Jika sabit kesalahan, boleh didenda tidak kurang RM250,000 dan tidak melebihi RM500,000 atau penjara tidak kurang setahun dan tikda melebihi lima tahun.


Vivy Yusof Didakwa Ciplak Idea Rekaan Jenama Lain?

Baru sahaja reda kontroversi susulan kenyataannya didakwa menghina golongan B40 dan M40, timbul lagi isu hangat melibatkan usahawan terkenal Vivy Yusof apabila didakwa telah menciplak corak rekaan tudung seorang personaliti TV & model, Sleepyllama.

Corak rekaan tudung oleh Sleepyllama atau nama sebenarnya Nia Atasha itu penah dikeluarkan pada tahun 2018 itu dilihat hampir sama dengan koleksi tudung terbaru jenama dUCk yang dilancarkan semalam.

A post shared by  nia ? (@sleepylllama) on Apr 28, 2020 at 4:37am PDT

It has been 2 years after we launch #soonaruxsleepystudio. We still remember all the efforts that we did together with Nia are the best memories & we really am glad that we finally pull this off together . • For those who has been with us from the begining will definitely knows the design for #soonaruxsleepystudio. Also we are very overwhelmed by the love and support by all. Knowing this actually break ours and Nia’s heart, the efforts, the brainstorms, the art by Nia are actually time consuming . • But we thanked you for all the love and support for #soonaruxsleepystudio. This collaboration means a lot to us. Speechless it is . • #soonaru #soonaruxsleepystudio #soonarucollection #soonaruofficial

A post shared by  #SOONARURAYA20’ (@soonaru) on Apr 28, 2020 at 5:12am PDT

Isu tersebut turut mendapat perhatian netizen apabila Nia memuat naik gambar untuk membandingkan rekaan dan konsep photoshoot miliknya dengan koleksi terbaru yang digunakan Vivy, The Artsy Duck.

Bagaimanapun, Vivy menafikan dakwaan tersebut dan menegaskan bahawa rekaan tudungnya adalah rekaan asli. Jelasnya, pereka-pereka tudungnya telah berusaha keras untuk menghasilkan rekaan tersebut buat peminat-peminat jenama dUCk.

“Bagi kempen untuk koleksi ini, memandangkan ia digelar Artsy dUCk, kami berpendapat sesuai untuk mengadakan tema studio artis.

“Sudah ramai yang membuat konsep sebegini tetapi seperti biasalah, jika dUCk yang buat, orang ramai akan berkata, jom boikot dUCk,” tulisnya.

Malah, menerusi Instagram, Vivy menjelaskan tudung dari Sleepyllama itu dikeluarkan pada pada Disember 2018 dan produknya yang menggunakan rekaan tersebut telah dibincangkan sejak bulan Jun pada tahun yang sama.

Bagaimanapun, Nia tidak hanya berdiam diri dimana dia turut menunjukkan bukti email dimana rekaannya itu telah dibincangkan sejak bulan Mei.

Ini bukan kali pertama Vivy Yusof didakwa menciplak rekaan jenama lain, sebelum ini tular apabila Fashion Valet dikatakan telah menciplak rekaan pereka untuk jenama kecil. Difahamkan, koleksi Artsy dUCk dijual pada harga RM200 sehelai.


Zizi Kirana Sedih Dimaki Kerana Bertudung Di Bulan Ramadan

Pasti ramai tahu penyanyi Zizi Kirana akan tampil berhijab di sempena menghormati bulan Ramadan. Meskipun sudah berpakaian sopan, namun Zizi berkata masih ada yang kurang senang dengan tindakannya itu.

Menurut Zizi, rata-rata mereka yang mengecam kerana tidak bersetuju kerana dia hanya bertudung di bulan puasa sahaja. Bagaimanapun, Zizi berkata kecaman netizen itu tidak mematahkan niatnya untuk melakukan kebaikan di bulan Ramadan.

“Bulan puasa tahun ini saya masih kekalkan imej bertudung. Tapi yang sedih tu masih ada netizen yang maki-maki dan tak bersetuju saya bertudung hanya di bulan puasa sahaja. Biarlah mereka nak cakap apa pun, saya biarkan sahaja komen itu.

“Doakan sahajalah yang baik-baik, jangan kecam-kecam tambah dosa di bulan Ramadan ni. Manalah tahu nanti saya akan bertudung terus,” katanya kepada mStar Online.

Dalam pada itu, Zizi berkongsikan banyak hikmah yang diperolehi sepanjang tempoh Perintah Kawalan Pergerakan (PKP) dan Ramadan kali ini. Zizi berkata tahun ini dia solat terawih dan mengaji sendirian memandangkan tidak dapat pulang ke kampung.

“Sekarang ini setiap hari saya akan video call dengan keluarga di Sabah semasa berbuka dan bersahur. Walaupun kami jauh tapi rasa dekat, sebelum ini saya akui agak sibuk sampai tak sempat nak telefon keluarga.

“Memandangkan Ramadan tahun ini hanya dirumah, dapatlah solat Terawih setiap hari. Bermula PKP fasa kedua, saya ambil masa baca Al-Quran. Banyak hikmah berkurung di rumah,” katanya.


Ayda Jebat, Nabil Mahir Sah Bertunang Secara Online

Baru sahaja menerima lamaran kekasihnya pada Mac lalu, Ayda Jebat memaklumkan bahawa dia kini sah menjadi tunangan Nabil Mahir secara atas talian. Berita gembira itu diberitahu oleh Ayda menerusi Instagramnya sebentar tadi.

Menerusi entri itu, Ayda turut memuat naik gambar bersama di atas majlis pertunangannya. Nabil juga dilihat turut memuat naik perkongsian yang sama dan gambar yang dimuat naik adalah secara suntingan sahaja.

BACA: Tayang Cincin Di Hari Jadi, Ayda Jebat Terima Lamaran Nabil Mahir

Tampil sedondon mengenakan pakaian merah jambu, gambar pasangan itu kelihatan berada di tempat yang sama tetapi sebenarnya berada di lokasi yang berbeza. Ayda berkata, meskipun majlis diadakan secara online namun tetap bahagia.

Perkongsian pasangan itu mendapat pelbagai reaksi daripada netizen yang tidak melepaskan peluang untuk mengucapkan tahniah. Malah, ramai turut mendoakan agar keduanya cepat-cepat naik pelamin.

Meskipun kita berada dalam Perintah Kawalan Pergerakan (PKP), namun ia tidak menghalang untuk menyatukan hubungan pasangan yang bercinta. Tahniah diucapkan kepada Ayda dan Nabil, semoga ikatan ikatan pertunangan yang dibina kekal hingga ke jinjang pelamin.


Hamil Lima Bulan, Eyra Hazali Gagahkan Diri Berpuasa

Meksipun Ramadan tahun ini berbeza kerana tidak dapat menyambut bersama keluarga, pelakon Eyra Hazali bersyukur dapt meluangkan masa bersama suaminya, penjaga gol Johor Datul Ta’zim, Muhammad Haziq Nadzli.

Puasa tahun ini juga merupakan pengalaman berbeza buat Eyra kerana sedang berbadan dua. Meskipun sarat hamil lima bulan, Eyra berkata dia tetap gagahkan diri untuk berpuasa.

BACA: Bosan Kuarantin Di Rumah, Hari-Hari Suami Batalkan Wuduk Eyra Hazali

“Puasa kali ini memang berbeza dan sebab sikit sebab selalu dengan keluarga. Dalam pada masa yang sama gembira juga sebab dapat sambut Ramadan pertama kali dengan suami.

“Hari pertama saya puasa tapi itu pun tak larat sangat, saya tetap gagahkan diri. Saya memang sahur tapu macam biasala kita mesti ada rasa lapar sikit tambahan pula ada buat kerja rumah, mungkin itu yang membuatkan saya lagi penat.

“Sebenarnya Haziq tak bagi saya puasa sebab risau macam-macam boleh jadi. Insya-Allah saya cuba buat mana yang mampu. Tapi kalau tak boleh pun, saya okay je tak teruskan, puasa boleh ganti, anak tak boleh ganti,” katanya kepada mStar Online.

Dalam pada itu, Eyra berkata disebabkan tempoh PKP dilanjutkan dia dan suami terpaksa membeli barang keperluan cahaya mata pertama mereka yang dijangka lahir Ogos depan melalui online.


Dr. Sheikh Muszaphar Akui Bukan Mudah Jadi Rider

Pasti ramai tahu semenjak Perintah Kawalan Pergerakan (PKP) ini, Angkasawan Negara, Datuk Dr. Sheikh Muszaphar Shukor turut turun padang sebagai ‘frontliner’ menjadi penghantar makanan di restoran miliknya bersama Chef Ismail, Restoran Rebung.

Berkongsikan pengalamannya menjadi penghantar makanan, Dr. Muszaphar mengakui pekerjaan itu bukan sesuatu yang mudah kerana perlu meredah hujan dan berpanas agar pelanggan dapat menjamah makanan.

BACA: Netizen Pertikai Dr Amalina, Dr Sheikh Muszaphar Tercalon Kategori ‘Influencer’ MeleTOP

Menjadi rider bukannya mudah Semuanya tidak endah Hujan tetap redah Walaupun dirinya basah Agar customer dapat jamah Itulah pengorbanan pasrah Untuk mencari rezeki sah Bukannya mudah Tak kira penat lelah Tak peduli hujan rebah Tapi itulah hakikah We sometimes take things for granted on our delivery riders We never realised how much sacrifices they made to bring food to our homes Treat them warmly and gently Some tips would be great Even a smile and saying thank you does help Kudos to all riders out there … But most importantly safety comes first . Salam Everyone Love As Always … Just sharing … PS – I truly enjoy being a delivery Boy . Don’t forget to order food from Rebung @rebung_taman_botani I will deliver them right to your doorstep InsyaAllah Selamat Berpuasa semua …

A post shared by  Dr Sheikh Muszaphar Shukor (@drsheikhmuszaphar) on Apr 26, 2020 at 10:31pm PDT

Tambahnya lagi, beliau turut meluahkan rasa kesal melihat apabila ada segelintir pelanggan hanya mengambil sikap sambil lewa terhadap penghantar makanan.

Dalam pada itu, Dr Muszaphar berharap agar pelanggan dapat memberi layanan yang baik kepada penghantar makanan walaupun cukuplah sekadar memberikan senyuman dan ucapan terima kasih kepada mereka.

“Layanlah mereka dengan baik, berikan sedikit extra tip pun sudah kira bonus pada mereka. Malahan ukiran senyuman dan ucap terima kasih pun sudah cukup membantu,” tulisnya.

Walaupun bergelar angkasawan negara, kita sebagai rakyat Malaysia kagum dengan sikap rendah diri Dr. Sheikh Muzaphar yang tidak malu untuk bekerja dalam penghantaran makanan.


“Saya Tawakal & Reda Untuk Terima Aliff Sebagai Suami”

Mengakui sudah kembali ke pangkuan suaminya, pelakon kontroversi Aliff Aziz dan kini sedang hamil anak kedua, Bella Astillah mengesahkan bahawa dia dan Aliff sudah pun rujuk semula pada Julai tahun lalu.

Bagaimanapun, Bella berkata cukup setakat itu orang luar mengetahui tentang hal rumah tangganya. Ujarnya lagi, dia cuba untuk menyimpan mengenai hal itu tetapi pelbagai spekulasi timbul sehingga ianya berlanjutan.

BACA: Dicaci Rujuk Semula Dengan Aliff Aziz, Bella Astillah Maafkan Netizen

“Buat masa ini setakat itu saja saya mampu kongsi. Itu pun selepas beberapa hari berfikir. Saya rasa sudah memadai apa yang orang luar tahu sekarang. Selebihnya saya nak jalani hidup macam biasa sebab saya percaya masalah wabak Covid-19 ini jauh lebih penting dan harus kita ambil tahu.

“Saya cuba yang terbaik untuk simpan perkara ini dari tahun lalu kerana tahu ini yang akan terjadi di mana artikel akan keluar berlanjutan tanpa usul periksa netizen.

“Bukanlah saya yang nak menghebahkan, malah sudah belajar dari kesilapan lalu. Jika orang bercakap inilah akibatnya kalau suka mencanang hal rumah tangga, saya sebenarnya tidak pernah nak mencanang atau menagih simpati,” katanya kepada Harian Metro.

Menurut Bella, tindakannya terdahulu mendedahkan sikap suaminya yang beberapa kali ‘kantoi’ dengan wanita termasuk dua pelakon di media sosial semata-mata untuk memberi pengajaran.

“Apa yang dibuat dulu, saya gadaikan hal rumah tangga akibat orang ketiga. Itu pengajaran hebat bagi mereka yang ingat saya akan berdiam diri apabila tidak dipandang sebagai isteri dan dipijak-pijak.

“Itu pilihan saya waktu itu. Jadi, mereka tidak berani lagi mengulangi perkara sama selepas ini mahupun dengan suami orang lain,” katanya.

Menerusi siaran langsung di Instagram semalam, Bella seakan memberi bayangan akan bersalin pada Julai ini. Dalam pada itu, Bella berkata keputusan untuk kembali bersama suami adalah demi anak mereka, Ayden Adrean kini berusia tiga tahun.

Menjawab pertanyaan peminat yang berharap Aliff tidak buat hal lagi, Bella berkata dia bukanlah manusia sempurna dan dia tidak boleh memberi jaminan bahawa Aliff akan berubah. Namun dia percaya bahawa setiap manusia boleh berubah.

“Saya bukan sempurna. Saya tidak alim. Saya bukan Tuhan untuk cakap Aliff sudah baik dan berubah. Saya tawakal dan reda untuk terima dia sebagai suami.

“Saya tak boleh jamin dia sudah baik sebab saya bukan malaikat. Dia kata nak berubah, kena aminkan. Saya sabar dan percaya manusia itu takkan sampai bila-bila jahat,” katanya.


Peminat Puji Fazura Sebagai Wanita Paling Cantik

Baru sahaja mengumumkan berita kehamilan anak sulungnya, jelas kelihatan wajah Fazura yang nampak berseri-seri dan ayu lebih-lebih lagi melihat foto terbaru pelakon itu yang tampil manis bertudung sempena bulan Ramadan.

Menerusi entri itu, Fazura turut memohon maaf andai ada tersalah bahasa dan perbuatan kepada semua pengiktnya serta mengharapkan keredhaan daripada Allah untuk Ramadan tahun ini.

Rata-rata netizen teruja melihat kecantikan Fazura yang sangat manis bertudung. Malah, satu komen pada gambar itu menarik perhatian ramai apabila seorang peminat menyifatkan Fazura sebagai wanita paling cantik.

Terkenal dengan sikap rendah dirinya, Fazura membalas komen tersebut dengan penuh mesra mengatakan bahawa cantik itu hanyalah Allah.

Nampak manis sangat Fazura sejak hamil anak sulung. Kami mendoakan semoga proses kehamilan dan kelahiran cahaya mata sulung dipermudahkan dan berjalan lancar.


Hanya Serendah RM48 Sebulan Anda Boleh Miliki Telefon Pintar Siri Huawei P40 Di Rangkaian Telco Anda

Zaman sekarang untuk miliki telefon pintar idaman, semestinya menghabiskan ribuan ringgit dan memerlukan masa yang panjang untuk mengumpul duit. Lagi menyedihkan apabila anda belum sempat membeli telefon pintar idaman anda, sudah muncul telefon pintar baru yang lebih canggih dan unik.

Tapi sekarang ini kami ingin menunaikan impian anda dengan memiliki telefon pintar keluaran terbaru Siri HUAWEI P40 sekelip mata. Hanya bernilai RM48 sahaja di mana-mana telekomunikasi rangkaian anda.

Menariknya, mengenai Siri HUAWEI P40 ini adalah salah satu telefon pintar yang berjaya mengekalkan kedudukannya sebagai fotografi dan sistem perhubungan yang terbaik. Dilengkapi dengan Kamera Ultra Vision Leica, Siri HUAWEI P40 menghasilkan fotografi yang luar biasa sama ada subjeknya dekat atau jauh dari jangkauan anda.

Kecanggihan AI pula melengkapkan sistem kamera untuk memastikan kualiti gambar yang tinggi dan fokus pada bila-bila masa samaada pada waktu siang mahupun malam.

Lebih teruja lagi apabila anda memiliki telefon pintar ini adalah kerana kuasa chipset Kirin 990 5G yang canggih selaras dengan zaman sekarang.

Menggunakan sistem EMUI 10.1, Siri HUAWEI P40 dibina untuk membawa kesambungan yang tiada tandingannya dalam kehidupan seharian anda, terutamanya dengan ciri HUAWEI MeeTime dan HUAWEI Share yang terkini lebih canggih untuk anda kekal berhubungan dengan yang tersayang.

Jadi apa tunggu lagi, serba-serbi telefon pintar Siri HUAWEI P40 ada untuk memenuhi kemahuaan anda. Dari segi teknologinya sehinggalah kini mempunyai ciri yang canggih dalam menjadikan anda pengguna telefon pintar yang mengikuti perkembangan semasa.

Bagi anda yang tak sabar untuk memiliki Siri HUAWEI P40 ini. Anda boleh terjah mana-mana telekomunikasi rangkaian anda. Jika anda pengguna CELCOM anda boleh dapatkan HUAWEI P40 atau HUAWEI P40 Pro dengan plan EasyPhone hanya bernilai RM49 sebulan.

Sekiranya anda pengguna DIGI, anda boleh pilih Plan phoneFreedom 365 RM48 sebulan untuk dapatkan telefon pintar Siri HUAWEI P40.

Rangkaian MAXIS turut menyediakan perkhidmatan rangkaian telefon pintar P40 bermula dengan harga RM158 sebulan (untuk dua telefon pintar) yang dilengkapi dengan plan Maxis Zerolution.

Jangan risau buat pengguna U MOBILE anda juga boleh dapatkan telefon pintar Siri HUAWEI P40 ini dengan plan UPackage RM59 sebulan.

Selain itu, AppGallery HUAWEI kini mengandungi sebahagian besar aplikasi yang sering digunakan oleh rakyat Malaysia seperti Facebook, WhatsApp, WeChat, Netflix, Instagram, AirAsia, TikTok, Lazada, dan banyak lagi.

AppGallery juga salah satu aplikasi yang selamat untuk digunakan kerana diperkuatkan dengan empat lapisan perlindungan yang telah disahkan oleh standard industri tertinggi. Jadi dengan menggunakan telefon ini anda dapat menjimatkan lebih banyak penyimpanan dengan hanya menggunakan Quick Apps untuk membuka aplikasi yang anda inginkan tanpa memasangnya. Info selebihnya mengenai AppGallery di sini.

Pengguna siri P40 dan MatePad pro kini dapat menebus hadiah bernilai sehingga RM2,381 di HUAWEI Member Center dan juga mendapat HUAWEI CloudI 50GB percuma selama 12 bulan. Bukan itu sahaja, HUAWEI Malaysia juga menawarkan tiga bulan akses premium percuma ke semua pengguna siri P40 dan MatePad Pro! Layari laman ini untuk maklumat lanjut.

Jadi apa tunggu lagi, inilah masanya untuk anda miliki telefon pintar yang dilengkapi kecanggihan yang luar biasa. Jangan tunggu lama-lama takut orang lain rembat dulu. Maklumat lanjut layari laman rasmi HUAWEI untuk ketahui Siri HUAWEI P40.


Amin Idris Tak Gentar Tuntutan Saman RM1 Juta Ustaz Abu Syafiq

Hangat diperkatakan mengenai Ustaz Abu Syafiq, nampaknya muncul pula kontroversi baru diantara pendakwah bebas itu dengan penceramah bebas dan personaliti TV, Amin Idris sehingga didakwa kes itu bakal dibawa ke mahkamah.

Kes tersebut dikatakan bermula berikutan isu status di Facebook Ustaz Abu Syafiq yang didakwa mengeluarkan kenyataan negatif terhadap Ustaz Ebit Lew, kemudian akaun Facebooknya dinyahaktif kerana dikatakan telah digodam.

BACA: “Saya Tak Akan Mohon Maaf Sebab Saya Tak Buat Salah”

Perkara itu mendapat perhatian Amin Idris yang tampil memberikan teguran di atas tindakan Ustaz Abu Syafiq itu dan rata-rata netizen menyokong dengan apa yang dikatakan oleh Amin Idris.

Bagaimanapun, Amin Idris memaklumkan menerima mesej dari Ustaz Abu Syafiq agar dia memohon maaf secara terbuka. Malah, Amin Idris berkata dia baru menerima surat daripada peguam Abu Syafiq menuntut RM1 juta berserta permohonan maaf.

Menerusi perkongsian di Facebook, Amin Idris berkata menerusi surat tuntutan tersebut peguam Abu Syafiq berkata disebabkan perkongsiannya sebelum ini anak guamnya telah menerima pelbagai reaksi negatif daripada masyarakat dan kecaman.

Malah, Amin Idris berkata di beri tempoh 7 hari untuk membuat permohonan maaf dan membayar  RM1 juta kepada ustaz Abu Syafiq.  Tidak gentar dengan tuntuan saman itu, Amin Idris berkata dia tekad untuk membawa kes tersebut ke mahkamah.

Terbaru, setelah berbincang dengan peguamnya, Amin Idris berkata dia tidak akan memenuhi tuntutan tersebut dan tekad untuk berlawan dengan pendakwah tersebut mengikut prosedur undang-undang. Dalam pada itu, Amin Idris turut memohon rakyat Malaysia untuk mendoakannya.


“Saya Tak Akan Mohon Maaf Sebab Saya Tak Buat Salah”

Baru-baru ini hangat diperkatakan mengenai pendakwah terkenal, Ustaz Ebit Lew apabila tindakannya memberikan sumbangan dan berkongsikan di media sosial mengundang rasa kurang senang segelintir pihak.

Timbul dakwaan apabila Ustaz Abu Syafiq didakwa memuat naik status seakan kurang bersetuju dengan apa yang dilakukan Ebit. Dakwanya, berkongsi gambar dan video orang miskin adalah perbuatan haram kerana dikhuatiri boleh mengaibkan mereka.

Terbaru, dalam satu temu bual telefon yang dibuat oleh bekas wartawan TV3, Ryzal Ibrahim, Ustaz Abu Syafiq tampil mempertahankan diri dan menjelaskan bahawa status tersebut tidak ditujukan kepada Ebit.

“Masa saya tulis tu, demi Allah saya tak tahu Ebit masukkan dalam Facebook sebab saya tak follow dia. Saya tak tahu langsung, saya tak tuju kepada dia dan saya tak tahu langsung.

“Tapi ada orang ambil statement saya kata Ustaz Abu Syafir kutuk Ebit Lew. Kemudian baru saya tahu Ebit letak gambar. Saya tak tahu sebelum itu. Tak ada kaitan dengan Ebit Lew sebenarnya,” katanya.

Menjelaskan lebih lanjut, Abu Syafiq berkata dia tidak mempertikaikan usaha untuk memberi sumbangan dan menyiarkannya selagi mana perkara itu menjaga aib penerima sumbangan.

Dalam pada itu, Abu Syafiq juga menegaskan tiada keperluan untuknya meminta maaf kerana dia tidak melakukan apa-apa kesalahan.

“Kalau saya ni sengaja nak tuju kepada dia dan timbul pula isu macam ni memang saya rasa bersalah. Tapi saya tak tuju kepada dia pun. Saya tak akan mohon maaf sebab saya tak buat salah,” katanya.


Sumbangan Dipertikai, Ustaz Ebit Lew Dedah Sumber Pendapatan

Susulan Perintah Kawalan Pergerakan (PKP), pendakwah bebas Ustaz Ebit Lew tidak berhenti menghulurkan bantuan kepada mereka yang memerlukan. Bagaimanapun, ada pihak kurang senang dengan dengan kerja kebajikan yang dilakukannya dan iri hati.

Malah, pelbagai tuduhan dilemparkan terhadap Ustaz Ebit serta mempersoalkan dimana pendakwah itu mendapat duit dan ada yang menuduhnya menggunakan duit derma untuk kepentingan diri.

BACA: Dapat Kebenaran Polis Bergerak Ketika PKP, Ebit Lew Teruskan Kerja Amal

Tidak mahu perkara itu terus menjadi bualan dan salah faham, Ustaz Ebit menerusi Facebook menjelaskan tentang pendapatan yang diperoleh daripada beberapa sumber atau peniagaan yang diusahakan sendiri.

Turut berkongsikan foto rumahnya bersama kereta mewah, Ustaz Ebit berkongsikan rahsia bagaimana rezekinya sentiasa dipermudahkan. Menurut Ustaz Ebit, dia sudah berniaga lebih 10 tahun.

Dari kecil menyebarkan dakwah Islam, Ustaz Ebit pernah berdepan kesusahan sehingga tidur di masjid. Ustaz Ebit berkata diusia muda lagi dia sudah melakukan macam-macam kerja dan wang gaji yang diperolehi diberikan kepada ibunya.

Ramai tidak tahu mengenainya, Ustaz Ebit berkata dia mempunyai tiga buah restoran dan merancang untuk membuka lebih banyak cawangan lagi di seluruh Malaysia dan luar negara.

Malah, Ustaz Ebit turut mempunyai butiknya sendiri menjual jubah. Meluahkan rasa syukur rezeki semakin melimpah ruah, Ustaz Ebit berkata dia juga sudah menulis 9 buah buku dan semuanya laris dijual.

Antara pendapatan lain yang diraihnya adalah menerusi YouTube dan Facebook. Ujarnya lagi, dia juga tidak menyangka dua platform itu memberikan bayaran yang banyak.

Bukan itu sahaja, Ustaz Ebit berkata dia juga mempunyai dua program di televisyen yang sehingga kini sudah memasuki dua musim. Menerusi program itu, Ustaz Ebit mendapat bayaran daripada syarikat media untuk iklan.

Tidak lokek berkongsikan ilmu kepada orang ramai, Ustaz Ebit berkata dua perkara penting untuk mendapat kejayaan iaitu rajin dan yakin pada Allah kerana semua perkara di dunia ini adalah milik Allah.

Ustaz Ebit turut menitipkan pesanan jangan kedekut dengan isteri dan anak-anak kerana tanpa doa mereka pasti dia tidak dapat apa yang dimimpikan.

Diharap dengan penjelasan ini tiada lagi tuduhan liar daripada para pengkritik yang tidak berpuas hati dengan Ustaz Ebit. Apa pun semoga Ustaz Ebit tidak berputus asa untuk meneruskan perjuangan meskipun berdepan pelbagai kecaman.


Hidayah Rindu Terkenang Sambut Puasa Dengan Arwah Abam

Bulan Ramadan tahun ini tentu sangat berbeza seperti tahun lalu buat balu Allahyarham Abam Bocey iaitu Nor Hidayah. Menerusi Instagram, Hidayah melauahkan rasa sedih menyambut bulan puasa tanpa suaminya disisi.

Hidayah terkenang kembali kenangan ketika dia dan Arwah Abam pulang ke kampungnya di Sabak Bernam untuk berbuka puasa bersama keluarganya. Menurut Hidayah, suaminya gemar membeli murtabak, ayam golek dan macam-macam lagi setiap kali ke bazar Ramadan.

BACA: Nor Hidayah Didakwa Tegur Ibu Mentua Jangan Makan Harta Anak Yatim

Tahun lepas puasa balik sabak mesti pergi Bazar ramadhan sabak beli juadah berbuka Bersama arwah abg, beli murtabak, ayam panggang, ayam golek & macam2 lg, adik beradik pun semua balik berkumpul berbuka sama2, Ramadhan tahun ni terasa sangat berpuasa tanpa arwah abang disisi syg.. semoga abang tenang disana. Kenangan kekal Abadi hingga Ke syurga.. Al-fatihah (DIBACA) untuk Arwahyarham suami ku syg.. Syed Umar Mokhtar ?????? ???????? ???????????? ?????????? 2. ????????? ???????? ????? ????????????? 3. ???????????? ?????????? 4. ??????? ?????? ???????? 5. ???????? ???????? ?????????? ??????????? 6. ???????? ?????????? ?????????????? 7. ??????? ????????? ?????????? ?????????? ?????? ???????????? ?????????? ????? ???????????? #kitabaikramaisayang #alfatihaharwahabam

A post shared by  hidayah_ (@hidayah_abam) on Apr 26, 2020 at 4:03am PDT

Menerusi entri itu, Hidayah turut memuat naik video kenangan bersama Abam ketika pulang ke kampung bertemu keluarganya. Hidayah turut mendoakan semoga suaminya tenang di sana.

Perkongsian Hidayah itu kemudian menerima pelbagai respons dalam kalangan pengikutnya yang memberikan kata-kata semangat kepadanya dan mendoakan agar arwah Abam berada dalam kalangan orang yang beriman.


Elfira Loy Terlupa Masak Nasi Hari Pertama Berbuka Puasa

Pertama kali menjalani ibadah puasa bersama suami dan anak kecilnya, menerusi Instagram Elfira Loy berkongsikan kisah lucu pada hari pertama berbuka puasa. Menurut Elfira, ibunya ada meminta untuk masakkan beberapa jenis juadah berbuka puasa.

Namun, apa yang melucukan apabila semua lauk sudah terhidang dan sedang menunggu azan Maghrib dia baru menyedari nasi belum dimasak lagi.  Elfira berkata, mereka sekeluarga menjamah kurma dan air terlebih dahulu serta menunaikan solat Maghrib sebelum menikmati juadah tersebut.

24/4/2020 : Ramadhan bertiga tahun ni Alhamdulillah. Kisah hari pertama , el cubalah masak untuk lauk berbuka , mama request masak sup tulang masak lemak cili api rebung daging salai. Okay fine kita cubalah masak Dah masak masak happy duduk dekat meja tunggu azan hanis je baca doa Allah ! lupa pulak masak nasiiiiiiii ya Allah rasa macam nak tepuk dahi ni spoil . dah malu terus jamah kurma minum air naik atas solat maghrib dulu berjemaah. HAHA okay thats my story. Korang dah ada ke cerita aneh aneh walaupun baru hari ketiga berpuasa?

A post shared by @ elfiraloy on Apr 25, 2020 at 5:03pm PDT

Elfira berkata insiden itu sangat memalukan kerana sebelum itu dia sangat teruja dan gembira untuk menjamah lauk yang dimasaknya.

Dalam pada itu, Elfira turut bertanyakan kepada pengikutnya untuk berkongsikan cerita aneh atau pun kelakar yang terjadi ketika puasa. Perkongsian Elfira itu mendapat pelbagai reaksi daripada netizen yang turut berkongsikan kisah lucu mereka di ruangan komen.


Drama The Gadis Dikecam Papar Kisah Cinta Budak Sekolah & ‘Sugar Daddy’

Siapa yang menoton drama The Gadis arahan Liyana Jasmay, pasti tahu drama tersebut baru sahaja melabuhkan tirainya minggu lalu. Drama tersebut mengisahkan sekumpulan gadis dari kampung yang ingin mengubah hidup masing-masing.

Bagaimanapun, drama tersebut mengundang rasa kurang penonton dengan kisah cinta antara watak watak Lisa (lakonan Yuna Rahim) yang merupakan seorang pelajar SPM dengan ‘sugar daddynya’ iaitu Datuk Jefri (lakonan Zain Ruffedge).

Difahamkan, pada episod akhir drama berkenaan turut memaparkan Lisa yang baru sahaja menamatkan persekolahan mengakui mempunyai perasaan suka kepada Datuk Jefri. Malah, mereka juga telah digambarkan bersama pada akhir drama.

Seperti sudah dijangka drama tersebut menerima kecaman ramai yang berpendapat seolah mempromosikan hubungan antara ‘sugar baby’ dan ‘sugar daddy’. Malah, drama berkenaan seolah memberi gambaran pelajar belasan tahun bercinta dengan lelaki berusia adalah sesuatu yang normal.

Dalam pada itu, ada yang mengkritik Liyana Jasmay dengan mengatakan jalan cerita tersebut berterabut dan serta mempromosikan unsur negatif kepada masyarakat.

Meskipun ada yang mengecam, namun ada yang bersetuju bahawa cerita yang dipaparkan benar-benar terjadi dalam masyarakat kita. Apa pun setiap penonton ada pendapat mereka masing-masing.


Fikry Ibrahim Mengaku Individu Diarah U-Turn Masa Roadblock

Sebelum ini hangat diperkatakan mengenai lelaki dikatakan mirip pelakon Fikry Ibrahim yang diarahkan membuat pusingan U dalam satu sekatan jalan raya baru-baru ini. Sekian lama berdiam diri, akhirnya Fikry mengakui dia adalah individu tersebut.

Bagaimanapun, Fikry berkata dia tidak membuat sebarang kesalahan atau melanggar peratutan ketika Perintah Kawalan Pergerakan (PKP) dilaksanakan. Jelasnya, dia hanya keluar membeli barang keperluan dan masih lagi dalam kawasan radius 10 kilometer.

BACA: Pemandu Degil Ingkar PKP Dijerit Polis, Nama Fikry Ibrahim Dipetik Netizen?

“Saya rasa tak buat salah pun sebab saya masih dalam radius 10 kilometer. Saya seorang diri, keluar membeli barang sahaja. Kalau betul salah, kenapa masa perjalanan saya nak beli barang lalu roadblock yang sama tidak ditahan.

“Tapi masa saya nak pulang ke rumah saja ada masalah. Saya faham tugas polis dan sebagai rakyat Malaysia, saya ikut arahan dengan buat u-turn.

“Kalau tengok video itu, ada batu api. Orang yang rakam ketika itu dekat mana? Siap kata tak lepas kena u-turn, manipulate benda macam itu,” katanya kepada mStar Online.

Dalam pada itu, Fikry berkata dia tidak marah terhadap netizen yang mengecam tindakannya kerana memahami situasi ketika itu ramai orang dalam keadaan tekanan.

Terdahulu, tular video memaparkan seorang pemandu yang didakwa artis popular ingkar arahan PKP. Rata-rata netizen spekulasi lelaki itu adalah Fikry berdasarkan percakapannya dalam loghat Utara.

Malah, alamat kad pengenalan serta nombor plat kenderaan yang berasal dari Kedah juga sama dengan alamat asal pelakon tersebut.


“Saya Tak Pernah Suruh Atau Paksa Mawar Berhijab”

Membuat keputusan untuk mengenakan tudung sepanjang bulan Ramadan, suami kepada Mawar Rashid iaitu Raf Yaakob mengakui tidak pernah menyuruh mahupun memaksa isterinya untuk berhijab.

Menurut Raf lagi, Mawar juga memahami kehendaknya yang mahu melihat isterinya berhijab dengan ikhlas. Raf turut berpesan kepada isterinya jika suatu hari nanti terbuka hati untuk berhijab biarlah datang dari hati yang ikhlas.

“Untuk pengetahuan semua, Raf tak pernah suruh atau paksa Mawar berhijab. Tapi Mawar tahu apa yang Raf mahu kan sejak hari pertama kami diijabkabulkan.

“Raf hanya pesan…kalau hati dah terbukak nak berhijab, biar lah nawaitu tu datang dari hati yang ikhlas. Jangan pakai semata-mata sebab suami yang suruh,” katanya.

Menerusi perkongsian di Instagram itu, Raf berkata dia mendidik isterinya dengan kelembutan dan sopan selebihnya hanya berserah kepada Allah serta doakan yang baik-baik sahaja.

“Bentuk isteri dengan penuh kelembutan. Dalam berlembut, ada tegasnya. Lebih baik kita menegur dengan cara yang sopan di belakang tabir dan kita berdoa yang baik-baik saja untuk dia.

“Selebihnya kita berserah kepada Allah. Allah Maha Mendengar dan Maha Mengetahui. Diri kita pun sebenarnya tak sempurna dan serba kekurangan, jadi siapalah kita nak menghukum seseorang itu, betul tak?,” katanya.

Mawar dan Raf mendirikan rumah tangga pada 9 November 2017 dan dikurniakan seorang cahaya mata lelaki, Rafael pada 13 Mac lepas.


Dicaci Rujuk Semula Dengan Aliff Aziz, Bella Astillah Maafkan Netizen

Semalam hangat diperkatakan apabila Bella Astillah akhirnya mengakui sudah pun rujuk semula dengan bekas suaminya, Aliff Aziz ketika dalam tempoh edah dan mengesahkan kini sedang hamil anak kedua.

Tidak dinafikan ramai yang terkejut dengan keputusan Bella itu selepas apa yang terjadi, malah ada yang meluahkan rasa bimbang bagaimana jika Aliff menimbulkan masalah lagi. Malah, ramai yang mengecam Bella kerana masih ingin menyeksa dirinya.

Bagaimanapun, Bella berkata dia reda keputusannya itu dihentam teruk oleh netizen dan memaafkan apa sahaja cacian netizen yang dilemparkan terhadap dirinya. Ujarnya, segala keputusan yang dibuat adalah untuk anaknya.

“Ramai yang mencaci saya bodoh, fitnah saya dan sebagainya, tapi saya maafkan mereka. Selepas ini, saya hanya fokus pada doa-doa yang lebih baik.

“Apapun yang mereka nak fikir mengenai saya, akan selamanya kekal begitu. Walaupun, jika saya cuba jelaskan, kalau mereka tak suka tetap tak suka. Sama ada pilihan saya salah atau tindakan yang kurang bijak bagi sesetengah pihak kerana kembali rujuk dengan suami, itu akan ditanggung oleh saya sendiri.

“Pilihan saya adalah untuk anak memiliki ibu bapa yang lengkap dan cuba perbaiki apa silap sebelum ini. Mudah untuk orang menilai, tetapi hanya saya dan keluarga tahu niat utamanya sudah memadai. Perkara yang pernah berlaku biarlah berlalu, manusia tiada yang sempurna,” katanya kepada Harian Metro.

Dalam pada itu, Bella berkata apa yang berlaku sebelum ini mengajar dirinya untuk jadi lebih matang dan akan lebih berhati-hati sebelum berkongsikan sesuatu mengenai perihal peribadinya di media sosial.

“Perkara yang lepas menjadikan saya lebih matang dan sangat berhati-hati dalam perkongsian soal peribadi. Tidak pernah saya minta simpati atau meroyan di media sosial, itu pilihan saya untuk korbankan cerita rumahtangga saya supaya menjadi iktibar pada orang lain,” katanya.


Dapat Kebenaran Polis Bergerak Ketika PKP, Ebit Lew Teruskan Kerja Amal

Hangat diperkatakan apabila Ustaz Ebit Lew membuat keputusan untuk berhenti daripada mengagih bantuan kepada mereka yang memerlukan sementara waktu selepas dipanggil oleh pihak polis selepas menerima aduan daripada individu tidak dikenali.

Bagaimanapun, hari ini Ustaz Ebit kembali meneruskan kerja amal selepas diberi kebenaran oleh pihak polis untuk bergerak ketika tempoh Perintah Kawalan Pergerakan (PKP).

BACA: Dr Maza Nasihat Ebit Lew Jangan Simpan Dalam Hati, Teruskan Beri Bantuan

Menerusi perkongsian terbaru, Ustaz Ebit kembali menjalankan misi kemanusiaan dan turut dikongsikan menerusi Facebook rasminya. Ustaz Ebit mengatakan dia terus ke Baling, Kedah selepas bersahur untuk membantu sebuah keluarga susah yang sudah setahun tinggal di dalam kebun getah.

Perkongsian Ustaz Ebit itu ternyata mendapat pelbagai reaksi daripada rakyat Malaysia yang gembira dan meluahkan rasa syukur pendakwah bebas itu kembalinya mengulurkan bantuan kepada golongan memerlukan.

Malah, ramai yang mendoakan agar segala urusan Ustaz Ebit dipermudahkan dan dirahmati, Tidak kurang juga ramai yang berhadap semoga perjuangan pendakwah itu akan berterusan meskipun sering dikecam dan dihina.


Rezeki Musim COVID-19, Isteri Da’i Farhan Hamil

Meskipun kontroversi rumah tangga Da’i Farhan masih lagi hangat diperkatakan, namun pendakwah muda itu bersama isterinya, Dr Erin tetap tenang dan bahagia melayari rumah tangga mereka seperti biasa.

Nampaknya, rumah tangga pasangan ini akan lebih bahagia apabila Erin mengumumkan berita gembira bahawa dia sedang hamil anak sulungnya dengan Dai Farhan. Perkhabaran gembira itu dimaklumkan Erin menerusi Instagramnya.

Menurut Erin, dia menyangkan rasa mual yang dialaminya disebabkan kerana sedang berpuasa tetapi rupanya dia kini berbadan dua. Katanya lagi, dia membuat ujian kehamilan selepas ditegur oleh seorang pekerja stesen minyak.

Dalam pada itu, Erin meluahkan rasa syukur di atas rezeki tidak dijangka itu ketika bulan Ramadan dan tidak dapat menyembunyikan perasaan terujanya kerana bakal menimang cahaya mata baru tidak lama lagi.

“Rasa mcm dapat aanak pertama je dia punya teruja bila dia bagi 2 calit dekat situ. Alhamdullilah rezeki Ramadhan, COVID-19.  Terima kasih sebab bagi semua kena kuarantin ada kebaikan juga ya,” tulisnya.

Perkongsian Erin itu mendapat pelbagai reaksi daripada netizen yang turut teruja serta mengucapkan tahniah dan mendoakan agar proses kehamilan dipermudahkan.


Bella Astillah Mengaku Sudah Rujuk Semula, Hamil Anak Kedua

Sebelum ini hangat diperkatakan apabila timbul dakwaan bahawa Bella Astillah dikatakan memberi bayangan bahawa dia dan Aliff Aziz sudah rujuk semula. Malah, timbul spekulasi mengatakan Bella kini sedang berbadan dua.

Akhirnya segala spekulasi terjawab, apabila Bella menjawab pertanyaan pengikutnya di Instagram sekaligus mengesahkan status hubungannya dengan Aliff Aziz. Bella mengesahkan dia dan Aliff sudah pun rujuk semula ketika masih dalam tempoh edah lagi.

Dalam pada itu, Bella turut mengakui dia kini sedang hamil anak kedua. Sementara itu apabila ditanya tentang perangai Aliff Aziz yang sering menimbulkan pelbagai masalah, Bella kerkata dia hanya bertawakal kepada Allah.

Diruangan komen, rata-rata netizen mendoakan kebahagiaan rumah tangga Bella dan Aliff. Malah, ramai yang berharap dengan kehadiran zuriat kedua ini dapat menguatkan lagi ikatan perkahwinan mereka.

Pada Mei tahun lalu, pasangan ini mengambil keputusan untuk bercerai selepas Aliff beberapa kali kantoi curang.


#StayAtHome Pun Boleh Kekal Berhubung Dengan Telefon Pintar Terbaru HUAWEI Siri P40 Pakar Fotografi Anda

Sedar atau tidak sudah lebih sebulan kita sebagai rakyat Malaysia bersatu hati untuk #StayAtHome namun jangan sesekali anda sangka yang duduk rumah ini membosankan lebih lebih lagi jika ada peranti canggih terbaru HUAWEI Siri P40 sebagai teman setia.

Hadir dengan dua model serba baru P40 dan P40 Pro, telefon pintar terkini HUAWEI ini juga hadir dalam tiga warna menarik untuk pihan anda — Blush Gold, Frost Silver dan Deep Sea Blue yang serba menawan.

HUAWEI Siri P40 hadir dengan set kamera paling terbaik dalam kelasnya ketika ini lebih lebih lagi buat anda yang suka melakukan fotografi dalam rumah (indoor) dengan lebih kreatif. HUAWEI Siri P40 memberikan keupayaan mengambil gambar lebih menarik dan wow walaupun tanpa cahaya terang.

Kemuncak utama siri P40 adalah penyediaan kamera Leica quad yang tip top. HUAWEI P40 Pro dilengkapi dengan kamera utama Ultra Vision 50MP yang baru, bersama dengan kamera ultra lebar 40MP, 12MP kamera Telefoto, dan kamera TOF.

Dengan spesifikasi sehebat itu, HUAWEI Siri P40 memberikan anda hasil gambar yang cerah selama 24 jam walaupun diambil dalam keadaan malap. Gambar anda pastinya akan memberikan warna yang lebih nyata dan perincian yang lebih tajam dengan HUAWEI Siri P40.

Bila kena #StayAtHome mestilah masih ada rasa mahu mengambil gambar portrait sendiri untuk kemaskini terbaru di media sosial. HUAWEi Siri P40 dengan kebolehan AI mampu memberikan anda portrait yang terperinci dan sempurna walaupun dalam senario backlit.

HUAWEI Siri P40 juga datang dengan Ultra Vision — mempunyai kepekaan fotosensitif jauh luar biasa daripada apa yang dapat dilihat oleh mata manusia, yang membolehkan anda mengambil portrait pada waktu malam.

Dengan HUAWEI Siri P40, anda boleh lebih yakin menjadi diri anda sendiri apabila kamera hadapam 32MP ini akan secara automatik mengekalkan raut wajah anda dan melaraskan cahaya dengan HDR sesuai dengan wajah anda untuk selfie lebih sempurna dan menarik.

Dengan teknologi OIS dan AIS terbina dalam HUAWEI Siri P40, gambar yang anda ambil akan kekal jelas walaupun diambil dengan 50x zoom. Tiada telefon pintar lain setanding dengan HUAWEI Siri P40 dalam kategori ini.

Risau terlepas momen indah bersama yang tersayang ketika #StayAtHome? Huawei Siri P40 hadir dengan teknologi fotografi AI paling canggih menawarkan tiga fungsi utama yang membolehkan anda merakam setiap momen dengan sempurna.

AI Best Moment mengesan pergerakan dan mencadangkan momen yang terbaik untuk anda rakam.

AI Remove Passerby pula memastikan anda tidak perlu berkongsi gambar dengan orang yang tidak diingini — boleh pilih dan remove terus dari gambar.

Dan, AI Remove Reflection memberikan anda pilihan untuk buang sebarang refleksi yang tidak diingini pada gambar anda.

Kini, gambar momen dan hasil kreativiti anda akan lebih sempurna tanpa sebarang gangguan dengan bantuan fotografi AI HUAWEI Golden Snap.

Terkurung di rumah bukan alasan untuk anda tidak kekal berhubung dengan orang tersayang di luar sana. Dengan HUAWEI MEETime. panggilan video anda akan kekal jelas dan lancar walaupun dalam suasana malap di rumah.

Dengan kamera hadapan berkualiti HD, panggilan video dengan orang yang jauh akan terasa seperti di hadapan mata. Lebih menarik, fungsi screen sharing membolehkan anda dan orang disebelah sana untuk melakukan aktiviti online bersama — membeli-belah dan menonton video bersama misalnya.

Ramai sedia maklum yang peranti HUAWEI tidak lagi menggunakan Google namun sebagai gantinya, HUAWEI AppGallery hadir dengan keselamatan lebih tinggi buat pengguna yang mencapai standard antarabangsa.

HUAWEI AppGalley kini mengandungi pelbagai aplikasi popular dan sering diguna rakyat Malaysia seperti Facebook, WhatsApp, WeChat, Netflix, AirAsia, TikTok, Lazada, McDonald dan banyak lagi.

Anda juga layak menerima storan awan HUAWEI Cloud 50GB secara PERCUMA selama setahun selain akses premium kepada HUAWEI Video selama tiga bulan sepanjang tempoh PKP #StayAtHome ini kepada pengguna HUAWEI P40. Jangan lupa juga HUAWEI Member Center yang menawarkan ganjaran hebat bernilai lebih RM2,381 untuk ditebus.

Jika anda turut memiliki peranti HUAWEI lain seperti MatePad Pro, HUAWEI Share memang sempurna untuk kerja dan tugas harian lebih mudah. Anda boleh berkolaborasi dengan perkongsian skrin dengan HUAWEI Siri P40.

Tunggu apa lagi? Jika anda mendapatkan HUAWEI P40 Pro sekarang, anda bakal menerima hadiah PERCUMA berupa Wireless Car SuperCharge, storan awan HUAWEI Cloud 50GB (selama 12 bulan), extended warranti 1 tahun dan perlindungan skrin selama sebulan.

Manakala untuk anda yang berminat dengan HUAWEI P40, anda bakal menerima Wireless Charging Case, storan awan 50GB selama 12 bulan, extended warranty selama 1 tahun dan perlindungan skrin selama sebulan.

Ternyata lepas kami selonggar segala kecanggihan yang ada pada HUAWEI P40 ini, ia mampu jadi antara telefon pintar yang menjadi pakar fotografi dan the best connectivity in the world.


Dr Maza Nasihat Ebit Lew Jangan Simpan Dalam Hati, Teruskan Beri Bantuan

Hangat diperkatakan apabila Ustaz Ebit Lew membuat keputusan untuk berhenti daripada mengagih bantuan kepada mereka yang memerlukan buat sementara waktu selepas dipanggil oleh pihak polis selepas menerima aduan daripada individu tidak dikenali.

Bagaimanapun, rata-rata netizen terus tampil memberikan sokongan dan kata-kata semangat kepada pendakwah bebas itu agar tidak cepat berputus asa dari melakukan amal kebajikan serta membantu mereka yang memerlukan.

BACA: Ustaz Ebit Lew Henti Hantar Bantuan Selepas Dipanggil Pihak Polis

Perkara itu juga turut mendapat perhatian daripada Mufti Perlis, Datuk Dr Mohd Asri Zainul Abidin yang menasihati Ustaz Ebit agar tidak perlu simpan dalam hati dengan segala kritikan dan kecaman.

Beliau berkata sudah menjadi lumrah apabila ada dikalangan mereka yang iri hati melihat manusia melakukan perkara kebaikan. Katanya lagi,  tidak semua orang akan berpuas hati atas segala perkara dilakukan orang lain.

“Ebit Lew tidak perlu nak simpan dalam hati sangat benda yang macam itu. Jika dia ikhlas membantu orang, pasti tidak ada masalah dan jangan disimpan kerana di dalam dunia ketika ini memang sudah lumrahnya macam itu.

“Sudah lumrah apabila manusia melihat seseorang itu melakukan perkara yang baik, pasti mereka akan memberikan pandangan atau kritikan. Malah penyanyi yang tugasnya menghiburkan orang pun tidak terlepas dari dikritik.

Dalam pada itu, Dr Maza turut meminta orang ramai agar tidak mempertikaikan keikhlasan seseorang yang melakukan amal kebaikan dengan memberi bantuan terhadap orang lain kerana keikhlasan merupakan urusan dan rahsia Allah SWT dengan hambanya.

“Orang memberi sedekah, bukan urusan kita untuk mengetahui sama ada pemberi itu ikhlas atau tidak kerana itu antara dia dan Allah. Ikhlas ini rahsia, jika seseorang itu ikhlas dia memperoleh pahala dan jika sebaliknya dia tidak dapat pahala tetapi dapat dosa,” katanya.

Menurut Dr Maza lagi, beliau yakin Ustaz Ebit ikhlas membantu orang lain dan merupakan contoh individu memberi rezeki lebih yang menyumbang kepada orang lain.


Bukan Muslim Turut Beri Sokongan Pada Ustaz Ebit Lew

Semalam hangat diperkatakan apabila Ustaz Ebit Lew membuat keputusan untuk berhenti daripada mengagih bantuan kepada mereka yang memerlukan buat sementara waktu selepas dipanggil oleh pihak polis.

Luahan sedih yang dikongsikan oleh pendakwah bebas itu turut meruntun hari netizen apabila Ustaz Ebit memaklumkan sepanjang bulan Ramadan ini dia hanya akan menyalurkan sumbangan melalui akaun bank sahaja atas saranan banyak pihak.

Rata-rata netizen mempersoalkan mengapa niat baiknya menimbulkan rasa kurang senang beberapa pihak sedangkan niat Ustaz Ebit hanya mahu membantu dan tidak sampai hati melihat orang lain berdepan kesusahan.

Meskipun sedih dengan keputusan Ustaz Ebit itu, namun rata-rata netizen tetap memberikan sokongan pada kepada pendakwah berbangsa Cina itu. Malah, ramai mereka yang bukan Muslim turut menunjukkan sokongan padu kepada Ustaz Ebit.

Malah, ramai dikalangan mereka bukan muslim tidak melepaskan peluang untuk berterima kasih kepada Ustaz Ebit atas usaha dan penat lelah yang dilakukan serta memohon supaya tidak berputus asa bagi meneruskan aktiviti kebajikan ini.

Terdahulu, Ustaz Ebit memohon maaf seandainya dia telah mengguris hati mana-mana. Malah, Ustaz Ebit turut meminta agar tidak tag namanya dalam kes orang susah kerana selepas PKP barulah dia akan turun padang untuk membantu.


Rita Rudaini Luah Rasa Syukur Anak Imamkan Solat Terawih

Berkongsikan gambar bersama dua putera kesayangannya, Airit Rayyan Rizqin dan Airit Qaqa Arjuna selepas selesai menunaikan solat sunat terawih pertama Khamis lalu, Rita Rudaini meluahkan rasa syukur.

Menerusi perkongsian itu, Rita turut bersyukur apabila masih diberi peluang untuk beribadah dan berharap agar umat Islam mendapat keberkatan daripada Allah SWT. Rita juga memberitahu anak sulungnya mengimamkan solat sunat terawih mereka.

Imam terawikh kami mlm ni ajak selfie ? alhamdulillah..mlm ramadhan pertama utk kita smua moga di beri keberkatan…di setiap kejadian ada hikmah…selamat berpuasa smua…jgn lupa baca niat posa ???

A post shared by  RITARUDAINI® (@ritrud727) on Apr 23, 2020 at 6:55am PDT

Sebelum ini, Rita juga dilihat banyak berkongsikan beberapa aktiviti harian anaknya yang berusia 11 dan sembilan tahun itu yang banyak meluangkan masa dengan mengaji al-Quran. Malah, Rita juga turut serta kelas mengaji secara online bagi memperbetulkan bacaan tajwidnya juga.

Bila Mommy ngaji tekan minyak truih masuk gear 4,xtekan break dah ??….sbb tu nk ngaji kena ada guru…salah baca brdosa ?….tkasih ustaz @hjzalie luang kn masa ngaji online harini …byk baca xbtui rupanya ?…..sapa teringin nk blajar ngaji online tgh PKP ni bole watsap ustaz @hjzalie …esok kita sambung lg…nk kena ambik nafas byk2 ?

A post shared by  RITARUDAINI® (@ritrud727) on Apr 22, 2020 at 1:16am PDT

Perkongsian Rita itu mendapat pelbagai reaksi daripada netizen yang menyifatkan pelakon itu sangat beruntung kerana memiliki anak-anak yang soleh dan minat untuk mempelajari Al-Quran.

Malah, netizen turut memuji cara didikan Rita meskipun seorang ibu tunggal tetapi mampu membimbing anak-anak di jalan agama dengan baik.


Kucing Ashraf Sinclair Mati Kerana Terlalu Rindukan Arwah

Selepas dua bulan pemergian Allahyarham Ashraf Sinclair, penyanyi popular Indonesia Bunga Citra Lestari memuat naik perkhabaran duka apabila kucing kesayangan arwah suaminya yang diberi nama Toni telah pergi buat selama-lamanya.

Menerusi perkongsian di Instagram, BCL memberitahu kucingnya itu tidak mahu makan dan menjadi lemah selepas arwah suaminya meninggal dunia pada 18 Februari lalu. Kucingnya itu dipercayai mati kerana terlalu rindukan arwah Ashraf.

Dear Toni.. Thank you for bringing joy to our house this whole time.. The smartest cat in the house.. Ur favorite time will be “liat cicak sambil digendong Daddy” ?? I know youve been struggling, its been a hard 2 months for you.. not understanding whats going on.. it was hard for you to eat and you became weaker and weaker day by day.. But you were a fighter, till you cant anymore.. Rest in Peace Toni.. We love you.. Thank you for being in our lives.. U will be missed.. Send our love to Daddy there.. ?? -Mommy & Noah-

A post shared by  Bunga Citra Lestari (@bclsinclair) on Apr 23, 2020 at 10:18pm PDT

“Saya faham kamu sudah melalui kesusahan, dua bulan sukar bagi kamu. Tidak memahami apa yang berlaku. Ia menjadi sukar untuk kamu makan dan kamu menjadi semakin lemah hari demi hari.

“Tapi kamu adalah pejuang sehingga kamu tidak mampu lagi. Berehat dengan tenang Toni… Kami sayang kamu. Terima kasih hadir dalam hidup kami. Kamu akan dirindui. Sampaikan salam sayang pada daddy di sana,” tulisnya.

Perkongsian BCL itu mendapat pelbagai reaksi daripada netizen turut bersedih serta mendoakan semoga BCL sekeluarga kuat dan tabah menghadapi hari-hari mendatang.

Allahyarham Ashraf Sinclair menghembuskan nafas terakhir di Rumah Sakit Metropolitan Medical Centre (MMC) di Kuningan, Jakarta pada 18 Februari lalu selepas mengalami serangan jantung.